pythainlp/thai-wiki-dataset-v4 huggingface dataset:
เบลเฟกอร์

เบลเฟกอร์  หรือ บาอัลเพออร์  คือเจ้าแห่งห้วงลึก เขาเป็นหนึ่งในเจ้านรกทั้งเจ็ด เป็นผู้ที่ทำให้มวลมนุษย์ค้นพบสิ่งต่างๆ เขาคอยให้คำแนะนำวิทยาการและความรู้ต่างๆแก่มนุษย์และทำให้มนุษย์ร่ำรวย ปีเตอร์ บินสเฟลด์ นักบวชและนักล่าแม่มดชาวเยอรมันในยุคกลางเชื่อว่าเบลเฟกอร์คอยล่อลวงมนุษย์ให้ขี้เกียจ หนังสือของเขายังระบุอีกว่า เบลเฟกอร์เป็นปีศาจตัวแทนแห่งความเกียจคร้าน ซึ่งเป็นหนึ่งในบาป 7 ประการในความเชื่อของคริสต์
หนังสือ "นิรยภูมินุกรม" ยังได้ระบุอีกว่า เบลเฟกอร์เคยเป็นทูตจากนรกประจำประเทศฝรั่งเศส คู่อริของเขาคือมารีย์ชาวมักดาลา หนึ่งในนักบุญองค์อุปถัมป์ของฝรั่งเศส
สโมสรฟุตบอลสุพรรณบุรีในฤดูกาล 2561

ฤดูกาล 2561 เป็นฤดูกาลที่ 8 ของ สุพรรณบุรี ในฟุตบอล ไทยลีก ของสโมสรฟุตบอลสุพรรณบุรี. ตั้งแต่ปี ค.ศ. 2006–2007 และ ปี ค.ศ. 2013 ถึง ปัจจุบัน.
 "ณ วันที่ 28 มกราคม พ.ศ. 2561"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
 "ณ วันที่ 5 สิงหาคม พ.ศ. 2561"
 "ณ วันที่ 7 ตุลาคม พ.ศ. 2561"
การซื้อ-ขาย.
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 พฤศจิกายน 2560 ถึง 5 กุมภาพันธ์ 2561
ตลาดซื่อขายนักเตะฟุตบอลไทยช่วงที่สองจะเปิดในวันที่ 11 มิถุนายน ถึง 9 กรกฎาคม 2561
สโมสรฟุตบอลราชบุรี มิตรผลในฤดูกาล 2561

สโมสรฟุตบอลราชบุรี มิตรผลในฤดูกาล 2561 เป็นฤดูกาลที่ 6 ของ ราชบุรี มิตรผล ใน ไทยลีก ของสโมสรฟุตบอลราชบุรี มิตรผล. ตั้งแต่ปี พ.ศ. 2556 ถึง ปัจจุบัน.
นัดกระชับมิตรก่อนเปิดฤดูกาล.
      ชนะ
      เสมอ
      แพ้
จักรพรรดิคังซี (ละครโทรทัศน์)

จักรพรรดิคังซี (จีน: 康熙王朝)  เป็นละครโทรทัศน์ที่กล่าวถึงพระราชประวัติของจักรพรรดิคังซี นำแสดงโดย เฉิน เต้าหมิง, ซือซิน เกาหว่า, หลี่ หงเทา, หลิว ต้าอิ้น ออกอากาศทางช่อง 3 แฟมิลี
เนื้อเรื่องย่อ.
ในรัชสมัยจักรพรรดิซุ่นจื้อปีที่ 18 โรคฝีดาษระบาดเข้ามาในวังหลวงสนมที่ซุ่นจื้อทรงโปรดสิ้นพระชนม์ด้วยโรคฝีดาษ จักรพรรดิซุ่นจื้อเสียพระทัยมาก ทำให้พระองค์ทรงตัดสินพระทัยออกผนวช เสี้ยวจ้วงไทเฮา ขึ้นกุมอำนาจราชสำนักโดยยก องค์ชายเสฺวียนเยี่ย (Xuanye) ซึ่งมีพระชนมายุเพียงแปดพรรษาขึ้นเป็นฮ่องเต้และเถลิงพระนามใหม่เป็นจักรพรรดิคังซี (Kangxi emperor)
หลังจากที่คังซี เถลิงราชสมบัติแล้ว คังซี ต้องเผชิญกับเอ๋าไป้ซึ่งกุมอำนาจราชสำนักไว้ เอ๋าไป้ และพวกขุนนางวางแผนโค่นบัลลังก์ คังซี ต้องเผชิญกับภัยรอบด้านแต่ในที่สุดคังซีก็โค่นเอ๋าไป้ลงได้ ปกครองประเทศอย่างผาสุก 
ต่อมา อู๋ซันกุ้ยซึ่งกุมกำลังทหารเป็นจำนวนมากคิดตั้งตัวเป็นใหญ่ คังซี ใช้สติปัญญาจนสามารถโค่นอู๋ซันกุ้ยลงได้หลังจากที่กำจัดอู๋ซันกุ้ยได้แล้วทายาทราชวงศ์หมิงก็คิดที่จะโค่นบัลลังก์ต้าชิงกอบกู้ราชวงศ์หมิงขึ้นอีกครั้งอีกทั้งราชสำนักก็ยังสั่นคลอนทำให้คังซี ท้อแท้พระทัยเป็นอันมากแต่แล้วคังซีก็ฝ่าฟันอุปสรรคเหล่านี้ไปได้โดยอาศัยขุนนางที่เป็นชาวฮั่นและกองกำลังทหารจากอู๋ซันกุ้ยกวาดล้างพวกกู้ชาติได้สำเร็จแต่แท้จริงแล้ว เจิ้งจิง ซึ่งเป็นทายาทของ เจิ้งเฉิงกง ก็ตั้งตัวเป็นใหญ่ที่เกาะไต้หวัน อีกทั้งเก่อเอ่อตานแห่งมองโกลก็พยายามโค่นราชวงศ์ชิง คังซีแก้ปัญหามองโกลโดยยกองค์หญิงสุดที่รักของพระองค์ให้อภิเษกสมรสกับเกอเอ่อตานทำให้วิกฤตที่ซีเป่ยคลี่คลายลงได้ นอกจากนี้ คังซียังใช้ซือเหลียงเป็แม่ทัพยกทัพปราบกบฏไต้หวันอีกด้วยจากนั้นพระองค์ก็มีรับสั่งให้นำทัพสองแสนกวาดล้างพรรคพวกที่เหลือของเก่อเอ่อตานสร้างความเป็นปึกแผ่นและนำความผาสุกมาสู่แผ่นดินต้าชิง
ต่อมา เสี้ยวจ้วงไทเฮา สวรรคตองค์รัชทายาทและบรรดาขุนนางทั้งหลายสมคบคิดกันโค่นล้มราชบัลลังก์ คังซี กำจัดรัชทายาทนำมาซึ่งปัญหาการแตกแยกจึงมีพระบรมราชโองการประกาศรัชทายาทที่จะสืบแทนราชบัลลังก์แทนพระองค์ต่อเหล่าขุนนางและองค์ชายทั้งหลาย ต่อมา คังซีก็สิ้นพระชนม์โดยไม่มีใครล่วงรู้ความลับที่แท้จริงของราชโองการ
โรคฮิสทิโอไซต์เซลล์ลางเกอร์ฮานส์

โรคฮิสทิโอไซต์เซลล์ลางเกอร์ฮานส์  เป็นโรคหายากอย่างหนึ่ง ผู้ป่วยจะมีเซลล์ลางเกอร์ฮานส์เจริญมากผิดปกติอยู่โคลนหนึ่ง เซลล์นี้ปกติจะอยู่ในไขกระดูก เมื่อเป็นโรคแล้วจะสามารถออกมาเจริญภายนอกและแทรกเข้าไปเจริญอยู่ในผิวหนังหรือต่อมน้ำเหลืองได้ โรคนี้แสดงอาการได้หลายแบบ ตั้งแต่เป็นก้อนรอยโรคที่กระดูกเพียงตำแหน่งเดียว หรือแสดงอาการออกหลายๆ ระบบก็ได้ โรคนี้อยู่ในกลุ่มของโรคที่เรียกว่าฮิสติโอไซโตซิส หรือโรคฮิสติโอไซต์ ซึ่งมีการเจริญผิดปกติของฮิสติโอไซต์ (ชื่อเดิมของเซลล์เดนไดรต์ที่ถูกกระตุ้นแล้ว และแมโครฟาจ) โรคนี้มีความสัมพันธ์กับโรคเม็ดเลือดขาวเจริญผิดปกติโรคอื่นๆ เช่น มะเร็งเม็ดเลือดขาว หรือมะเร็งต่อมน้ำเหลือง เป็นต้น
เทศบาลเมืองดอนหัวฬ่อ

เทศบาลเมืองดอนหัวฬ่อ เป็นเป็นองค์กรปกครองส่วนท้องถิ่นรูปแบบเทศบาลเมืองในอำเภอเมืองชลบุรี จังหวัดชลบุรี ครอบคลุมพื้นที่ตำบลดอนหัวฬ่อทั้งตำบล ห่างจากตัวเมืองชลบุรีประมาณ 8 กิโลเมตร
ที่มาของชื่อ.
มีเรื่องเล่าสืบต่อกันมาว่า พื้นที่นี้ มีลักษณะเป็นป่า มีสัตว์ป่าอยู่อาศัยจำนวนมาก มีหนองน้ำกว้างใหญ่หนึ่งแห่ง ซึ่งมีสัตว์อยู่ชุกชุม ประชาชนในพื้นที่ล่าสัตว์เพื่อนำมาเป็นอาหาร ด้วยวิธีการทำหุ่นรูปสัตว์หลายชนิด เพื่อสวมศีรษะในการใช้หลอกล่อสัตว์ให้หลงกลมาติดกับ จึงเป็นที่มาของชื่อตำบล "ดอนหัวฬ่อ"
เนื้อที่และอาณาเขต.
เขตเทศบาลเมืองดอนหัวฬ่อมีพื้นที่ทั้งหมด 18.50 ตารางกิโลเมตร (11,562.5 ไร่) มีอาณาเขตติดต่อกับพื้นที่ข้างเคียงดังนี้
ตำบลดอนหัวฬ่อแบ่งออกเป็น 7 หมู่บ้าน ดังนี้
เทศบาลเมืองดอนหัวฬ่อแบ่งเขตการปกครองออกเป็น 8 ชุมชน ดังนี้
ประชากร.
จากข้อมูลของกรมการปกครอง ประชากรในปลายปี พ.ศ. 2560 มีจำนวนทั้งสิ้น 11,779 คน แบ่งเป็นชาย 5,779 คน และเป็นหญิง 6,000 คน มีจำนวนบ้านทั้งหมด 12,622 หลัง มีความหนาแน่นของประชากรเฉลี่ย 636 คนต่อตารางกิโลเมตร สามารถแยกออกเป็นพื้นที่ได้ดังนี้
จากข้อมูลประชากรจะเห็นได้ว่า บางหมู่บ้านจะมีจำนวนบ้านมากกว่าจำนวนประชากร ทั้งนี้ เป็นเพราะมีประชากรแฝงจากต่างท้องที่มาเช่าอาศัยอยู่เป็นจำนวนมาก จากการย้ายถิ่นฐานเข้ามาทำงานในเขตนิคมอุตสาหกรรมอมตะนคร โดยมีบ้านในเขตตำบลจำนวนมากที่เป็นบ้านว่าง (ไม่มีรายชื่อผู้อาศัยในบ้าน) ซึ่งเป็นบ้านที่สร้างขึ้นเพื่อให้เช่าอาศัย ทั้งในรูปแบบของห้องแถว คอนโดมิเนียม หมู่บ้านจัดสรร และอาคารพาณิชย์ อีกทั้งยังมีบ้านที่ไม่มีเลขที่ที่ได้สร้างหรือต่อเติมอาคารจากเดิมและแบ่งให้เช่าอีกด้วย ส่งผลให้ประชากรในเขตตำบลดอนหัวฬ่อนั้นมีประชากรแฝงไม่ต่ำกว่า 15,000 คน
เศรษฐกิจ.
เดิมพื้นที่ในเขตเทศบาลเมืองดอนหัวฬ่อมีลักษณะเป็นไร่นา แต่ปัจจุบันพื้นที่มีการเปลี่ยนแปลงไปเป็นพื้นที่อุตสาหกรรม พาณิชยการและที่อยู่อาศัย ส่งผลให้การประกอบอาชีพของประชากรเปลี่ยนแปลงไป โดยอาชีพหลักของประชากรในเขตตำบลมีดังนี้
การศึกษา.
มีสถานศึกษาจำนวน 4 แห่ง ดังนี้
สังกัดเทศบาลเมืองดอนหัวฬ่อ
สังกัดสำนักงานเขตพื้นที่ประถมศึกษา ชลบุรี เขต 1
การสาธารณสุข.
ประชากรในเขตเทศบาลเมืองดอนหัวฬ่อ มีการใช้บริการจากหน่วยงานสาธารณสุขจากภาครัฐ ดังนี้
หน่วยบริการปฐมภูมิ
หน่วยบริการทุติยภูมิ
ศาสนสถาน.
ประชากรในเขตเทศบาลเมืองดอนหัวฬ่อส่วนใหญ่นับถือศาสนาพุทธ มีวัดจำนวนทั้งสิ้น 4 วัด
การคมนาคม.
ถนนสายหลัก
ถนนสายรอง
รถโดยสารประจำทาง
สาธารณูปโภค.
ไฟฟ้า ประชาชนในเขตเทศบาลเมืองดอนหัวฬ่อ ใช้ไฟฟ้าจากการไฟฟ้าส่วนภูมิภาคจังหวัดชลบุรี และการไฟฟ้าส่วนภูมิภาคอำเภอพานทอง โดยมีไฟฟ้าใช้ร้อยละ 100
ประปา ประชาชนในเขตเทศบาลเมืองดอนหัวฬ่อ ใช้น้ำประปาจากการประปาส่วนภูมิภาค สาขาชลบุรี (ชั้นพิเศษ) แต่ยังไม่ครอบคลุมทุกพื้นที่ ในบางหมู่บ้านยังใช้ระบบประปาหมู่บ้านและแหล่งน้ำธรรมชาติอยู่
ช็อง อึน-แช

ช็อง อึน-แช (ฮันกึล: 정은채; : Jeong Eun-chae) มีชื่อจริงว่า ช็อง โซล-มี (ฮันกึล: 정솔미; : Jeong Sol-mi) เกิดเมื่อวันที่ 24 พฤศจิกายน 2529 เป็น นางแบบและนักแสดงหญิงชาวเกาหลีใต้ มีผลงานเด่น ได้แก่ ภาพยนตร์เรื่อง (2556)
โดยในปี 2556 เธอได้ปล่อยอีพีอัลบั้ม แนวเพลงอินดีโฟล์ก ออกมา โดยใช้ชื่อของเธอเองเป็นชื่ออัลบั้ม
ชีวิตช่วงต้น.
ในวัยเด็ก ช็อง อึน-แช และครอบครัว เคยย้ายไปอยู่ที่ลอนดอน ประเทศอังกฤษ เป็นเวลา 2ปี เนื่องจากหน้าที่การงานของคุณพ่อของเธอ ก่อนที่เธอจะกลับไปที่ลอนดอนอีกครั้งตอนอายุ 15ปี เพื่อศึกษาต่อในระดับชั้นมัธยมปลายและต่อด้วยระดับอุดมศึกษาที่ ในสาขา การออกแบบสิ่งทอ โดยระหว่างที่เธอกำลังศึกษาอยู่นั้นเธอมีความคิดที่จะเป็นนักแสดงเธอจึงตัดสินใจกลับมาที่เกาหลี หลังจากอยู่ศึกษาที่ประเทศอังกฤษนานหลายปี
อาชีพ.
ช็อง อึน-แช เริ่มต้นอาชีพนักแสดงของเธอด้วยการรับบทบาทสมทบในภาพยนตร์เรื่อง ในปี 2553 ซึ่งร่วแสดงกับ และ โก ซู โดยเธอได้รับคำวิจารณ์ที่ดีในฐานะนักแสดงหน้าใหม่ จนในปี 2556 เธอได้รับบทนำในภาพยนตร์ของผู้กำกับ เรื่อง ซึ่งภาพยนตร์เรื่องนี้ส่งผลให้เธอได้รับการเสนอเข้าชิงรางวัล "นักแสดงหญิงหน้าใหม่" ในหลาย ๆ เวที และทำให้เธอเป็นที่รู้จักมากขึ้น
บาร์บาทอส

บาร์บาทอส  เป็นเอิร์ลและดยุกแห่งขุมนรก เขาปกครองนรกแดนใต้และมีปิศาจในอาณัติ 30 กอง เขาสามารถพูดคุยกับสัตว์ สามารถบอกอนาคต ทำให้สหายและผู้ปกครองคืนดีกัน และสามารถนำพาผู้คนให้พบสมบัติที่ถูกพรางไว้ด้วยอาคม เขามีราชาอยู่ 4 ตนเป็นสหายซึ่งช่วยบังคับบัญชากองปิศาจของเขา
ชื่อของเขามาจากภาษาละตินว่า "บาร์บาตุส" (Barbatus) ซึ่งมีความหมายว่า "ปราชญ์ผู้เฒ่าเครายาวแห่งขุมนรก" บาร์บาทอสเป็นปิศาจตนที่ 8 ตามที่ระบุไว้ในหนังสือ "กุญแจย่อยของโซโลมอน" แต่ถูกจัดเป็นปีศาจตนที่ 6 ในหนังสือฐานานุกรมปิศาจ
อาการกลัวตัวเลข

อาการกลัวตัวเลข  เป็นโรควิตกกังวล ที่มีอาการกลัวเลขหรือคณิตศาสตร์อย่างรุนแรงและไม่สมเหตุสมผล บางทีอาจเกิดขึ้นกับบางเลขเท่านั้น
ในขณะเดียวกันอาจเหมาะรวมถึงอาการกลัวคณิตศาสตร์และการคำนวณ  ซึ่งเป็นอาการที่กังวลหรือไม่มั่นใจในการทำโจทย์ปัญหหรือคิดคำนวณทางคณิตศาสตร์
อาการกลัวสี

อาการกลัวสี  เป็นโรคกลัวต่อสีอย่างรุนแรงและไม่สมเหตุสมผล มักเป็นการตอบสนองที่มีเงื่อนไข (conditioned response) แม้อาการกลัวทางคลินิคต่อสีจะพบได้ไม่บ่อยนัก สีสามารถนำไปสู่การเปลี่ยนแปลงทางฮอร์โมนและการตอบสนองทางจิตวิทยา 
ชนิดย่อยของอาการกลัวสี คือ อาการกลัวสีฟ้า  ซึ่งหมายถึงอาการกลัวจำเพาะสีฟ้า
คริสตา แมคออลิฟ

ชารอน คริสตา แมคออลิฟ (เกิด ชารอน คริสตา คอร์ริแกน; 2 กันยายน ค.ศ. 1948 – 28 มกราคม ค.ศ. 1986) เป็นคุณครูชาวอเมริกันจากคอนโคด, รัฐนิวแฮมป์เชอร์ แมคออลิฟเป็นสมาชิกหนึ่งในเจ็ดที่เสียชีวิตจากเหตุภัยพิบัติกระสวยอวกาศแชลเลนเจอร์ในระหว่างการเปิดตัวภารกิจ STS-51-L
แมคออลิฟได้รับปริญญาตรีในสาขาครุศาสตร์ และประวัติศาสตร์ จากมหาวิทยาลัยรัฐแฟรมมิงแฮมในปี ค.ศ. 1970 และได้ปริญญาโทด้านการดูแลการศึกษาและบริหาร จากมหาวิทยาลัยรัฐโบวี่ในปี ค.ศ. 1978 แมคออลิฟเข้ารับตำแหน่งคุณครูสังคมที่โรงเรียนมัธยมต้นคอนโคดในรัฐนิวแฮมป์เชอร์ ในปี ค.ศ. 1983
ในปี ค.ศ. 1985 แมคออลิฟได้รับการคัดเลือกเข้าร่วมในโครงการ นาซา คุณครูในโครงการอวกาศ ซึ่งเธอได้รับคัดเลือกจากคนมากกว่า 11,000 คน ในฐานะที่แมคออลิฟได้เป็นหนึ่งในสมาชิกคนหนึ่งของภารกิจ STS-51-L แมคออลิฟได้วางแผนไว้ว่า เธอจะกลับลงมาเป็นครูครั้งที่สอง และจะสอนเรื่องเกี่ยวกับกระสวยอวกาศชาเลนเจอร์ เมื่อวันที่ 28 มกราคม ค.ศ. 1986 กระสวยอวกาศชาเลนเจอร์ได้เกิดระเบิดขึ้น หลังจากกระสวยอวกาศขึ้นได้เพียง 72 วินาที หลังจากที่เธอเสียชีวิต โรงเรียนและกองทุนศึกษาได้รับการตั้งชื่อเพื่อเป็นเกียรติแก่เธอ และในปี ค.ศ. 2004 แมคออลิฟได้รับรางวัล Medal of Honor Medal of Honorium
สนร่ม

สนร่ม (ชื่อวิทยาศาสตร์: "Sciadopitys verticillata"; ภาษาอังกฤษ: koyamaki หรือ Japanese umbrella-pine) เป็นสนที่เป็นไม้พื้นเมืองของญี่ปุ่น เป็นพืชชนิดเดียวในวงศ์ Sciadopityaceae และสกุล "Sciadopitys" จัดเป็นฟอสซิลมีชีวิตโดยไม่มีพืชที่มีความสัมพันธ์ใกล้ชิด และพบเป็นฟอสซิลมาตั้งแต่เมื่อ 230 ล้านปีก่อน ชื่อของสกุลมาจาก ภาษากรีก "sciado-" หมายถึง "เงา" และ "pitys", หมายถึง สน ชื่อสปีชีส์หมายถึง เป็นวงรอบ พืชชนิดนี้ถูกเลือกใช้เป็นตราประจำพระองค์ของเจ้าชายฮิซะฮิโตะแห่งอะกิชิโนะ รัชทายาทอันดับที่สามของญี่ปุ่น 
สนร่มเป็นพืชไม่ผลัดใบ สูงได้ถึง 15–27 m มีกิ่งสีน้ำตาลมีกิ่งที่เปลี่ยนเป็นสีเขียวยาว 7–12 cm เรียงเป็นวงเรียกคลาโดด (cladodes) ทำหน้าที่สังเคราะห์ด้วยแสงแทนใบ โคนยาว 6–11 cm แก่เต็มที่ภายใน 18 เดือน เกล็ดจะเปิดเพื่อปล่อยเมล็ดออกมา 
สนร่มเป็นไม้ที่นิยมใช้แต่งสวน แต่โตช้า พืชชนิดนี้นำเข้าสู่ทวีปยุโรปครั้งแรกโดย John Gould Veitch ในเดือนกันยายน พ.ศ. 2403 
มีข้อโต้เถียงเกี่ยวกับพืชวงศ์นี้ที่พบที่ทะเลบอลติก หลักฐานจากฟอสซิลขนาดเล็กและขนาดใหญ่แสดงความเกี่ยวข้องกับสกุล "Pinus" แต่สารเคมีและโครงสร้างภายในแสดงความใกล้เคียงกับสกุล "Agathis" หรือ "Sciadopitys".
ถุงยางอนามัยสตรี

ถุงยางอนามัยสตรีหรือถุงยางอนามัยผู้หญิง  เป็นอุปกรณ์คุมกำเนิดแบบสิ่งขีดขวางที่ใช้ระหว่างการมีเพศสัมพันธ์ เพื่อลดความเสี่ยงของโรคติดต่อทางเพศสัมพันธ์ เช่น หนองในแท้ โรคซิฟิลิส และเอชไอวี ถึงแม้ประสิทธิภาพในการป้องกันโรคและป้องกันการตั้งครรภ์จะน้อยกว่าถุงยางอนามัยชาย ถุงยางอนามัยสำหรับสตรีคิดค้นโดยแพทย์ชาวเดนมาร์ก Lasse Hessel ใช้โดยการใส่ภายในร่างกายผู้หญิงเพื่อเป็นอุปกรณ์ป้องกันทางกายภาพจากน้ำอสุจิหรือของเหลวอื่น และยังสามารถส่วมใสโดยผู้รับการมีเพศสัมพันธ์ทางทวารหนัก
ถุงยางอนามัยสำหรับสตรีบาง นิ่ม หลวมและมีวงแหวนที่ยืดได้ทั้งสองฝั่ง และมีหลายขนาด สำหรับพวกเขาจะเข้ามาในหลากหลายขนาดนี้ สำหรับช่องคลอดส่วนใหญ่จะใช้ถุงยางอนามัยที่มีขนาดปานกลาง แต่ผู้หญิงที่เพิ่งคลอดควรลองขนาดใหญ่ก่อน ควงแหวนด้านในที่ด้านท้ายสุดของปลอกใช้ใส่ถุงยางอนามัยภายในช่องคลอดและยึดไว้ในตำแหน่งระหว่างการมีเพศสัมพันธ์ วงแหวนนอกที่ปลายเปิดของปลอกยังคงอยู่นอกช่องคลอดและครอบคลุมส่วนของอวัยวะเพศภายนอก
ถุงยางอนามัยหญิงได้รับการพัฒนาขึ้นในปลายศตวรรษที่ 20 (ถุงยางอนามัยชายถูกใช้มานานหลายศตวรรษแล้ว) เแรงจูงใจหลักของการสร้างคือการปฏิเสธของผู้ชายบางคนในการใช้ถุงยางอนามัยเนื่องจากการสูญเสียความรู้สึกและผลกระทบที่เกิดขึ้นกับการแข็งตัวขององคชาติและโดยนัยที่ชายสามารถส่งต่อโรคติดต่อทางเพศสัมพันธ์
รุ่นและวัสดุ.
รุ่นแรก เอฟซีหนึ่ง (FC1) ทำมาจากโพลียูรีเทน และรุ่นที่สองเรียกว่า เอฟซีสอง(FC2) ทำจากไนไตรสังเคราะห์การเปลี่ยนวัสดุถูกประกาศเมื่อกันยายน ค.ศ. 2005 และเริ่มผลิตในเดือนตุลาคม ค.ศ.2009ถุงยางไนไตรล์รุ่นใหม่ลดเสียงย่น ทั้งยังเพิ่มความปลอดภัย ประสิทธิภาพและลดค่าใช้จ่าย เอฟซีสองผลิตโดยบริษัทสุขภาพผู้หญิง(The Female Health Company) องค์การอนามัยโลกได้อนุมัติการซื้อเอฟซีสองโดยองกรณ์สหประชาชาติและกองทุนประชากรแห่งสหประชาชาติ มีขายภายใต้ชื่อแบรนด์หลากหลายเช่น เรียลลีตี้ เฟมิดอม โดมินิค เฟมี มายเฟมี โพเท็คทีพ และแคร์
โครงการสุขภาพที่ไม่หวังผลกำไรโปรแกรมที่เหมาะสมสำหรับเทคโนโลยีด้านสุขภาพ (PATH) ได้พัฒนาถุงยางอนามัยหญิงที่เหมาะสำหรับการใช้งานในประเทศกำลังพัฒนา ผลิตโดย Shanghai Dahua Medical Apparatus ในประเทศจีน
การใช้ที่เหมาะสม.
วิธีการใส่เอฟซีสอง
ระหว่างการมีเพศสัมพันธ์ เป็นปกติที่ถุงยางจะเครื่องไปมาด้านข้าง หยุดการมีเพศสัมพันธ์หากองคชาติหลุดไประหว่างผนั่งช่องคลอดหรือ แหวนด้านนอกหลุดเข้าไปในช่องคลอด ตราบใดที่คู่นอนยังไม่หลั่งอสุจิ ถุงยางสามารถถอดออกและใส่น้ำยาฆ่าอสุจิหรือสารหล่อลื่นและใส่เข้าไปใหม่  ผู้ใช้บางคนใช้ระหว่างการมีเพศสัมพันธ์ทางทวารหนักแม้ว่าจะยังไม่ถูกทดสอบหรืออนุมัติโดยFDA  
วิธีการถอดเอฟซีสอง
ไม่แนะนำให้ใช้ซ้ำ
ประสิทธิผล.
เมื่อใช้อย่างถูกต้องถุงยางอนามัยหญิงมีอัตราความล้มเหลว 5% การใช้งานไม่ถูกต้องมีอัตราความล้มเหลว 21%
ประโยชน์ของถุงยางอนามัยหญิงที่มีมากกว่าวิธีการคุมกำเนิดอื่น ๆ ได้แก่
ข้อเสียของถุงยางอนามัยสตรี
อิลิมิเนชั่น แชมเบอร์ (2018)

อิลิมิเนชั่น แชมเบอร์ (2018)  เป็นรายการเพย์-เพอร์-วิวมวยปล้ำอาชีพของWWE สำหรับค่ายรอว์ โดยมีกำหนดจัดวันที่ 25 กุมภาพันธ์ 2018 ณ สนาม T-Mobile Arena ที่เมืองParadise, Nevada เป็นครั้งแรกที่มีแมตช์แชมเบอร์ของผู้หญิง และยังเป็นครั้งแรกที่แมตช์แชมเบอร์ของผู้ชายมีผู้เข้าร่วมถึง7คน นอกจากนี้ยังเป็นเพย์-เพอร์-วิวสุดท้ายของค่ายรอว์ก่อนจะเป็นเพย์-เพอร์-วิวแบบรวมค่ายทั้งรอว์และสแมคดาวน์หลังเรสเซิลเมเนีย ครั้งที่ 34
ดันทาเลียน

ดันทาเลียน  เป็นดยุกแห่งขุมนรก เขามีปิศาจในอาณัติทิ้งสิ้น 36 กอง ดันทาเลียนเป็นปิศาจลำดับที่ 71 จาก 72 ตนของซาโลมอน คำอธิบายของดันทาเลียนที่ปรากฏอยู่ในหนังสือ "กุญแจย่อยของโซโลมอน" ระบุไว้ว่า: "ดวงจิตที่ 71 คือดันทาเลียน เขาเป็นดยุกผู้ยิ่งใหญ่และทรงอำนาจ ปรากฏกายในหลายใบหน้า ทั้งใบหน้าของชายและหญิง เขามีหนังสือเล่มหนึ่งในมือขวา หน้าที่เขาคือการสอนศิลปะสรรพวิทยาการสู่ผู้คน และป่าวประกาศความลับของผู้คน เพื่อให้ผู้คนรู้ว่าเขาทราบความนึกคิดของทุกบุรุษและสตรี และสามารถเปลี่ยนความรู้สึกนึกคิดอย่างนั้นได้ตามที่เขาต้องการ เขาสามารถทำให้คนเกิดความรัก แสดงข้อเหมือนกันของทั้งสอง ทำให้ผู้คนเห็นพ้องว่าทั้งสองคู่ควรแก่กัน ให้ทั้งสองอยู่ในสถานที่ใดในโลกที่พวกเขาต้องการ"
มีร์ จาฟาร์

มีร์ จาฟาร์ อาลี คาน บาฮาดูร์ (Mir Jafar Ali Khan Bahadur) เป็นขุนนางผู้ครองเบงกอลคนแรกภายใต้การสนับสนุนของบริษัทอินเดียตะวันออกของบริเตน เดิมทีเขาเป็นผู้บัญชาการทหารของแคว้นเบงกอล เขาได้แสร้งทำเป็นจงรักภักดีต่อ นาวับศรีรัช อุดดอลา ว่าจะนำทัพ 50,000 นายออกรบกับอังกฤษ แต่ลับหลังเขากลับแอบติดต่อกับพันเอกรอเบิร์ต ไคลฟ์ แห่งบริษัทอินเดียตะวันออก โดยพันเอกไคลฟ์รับปากว่า ถ้าเขานำทัพเข้าร่วมกับฝ่ายอังกฤษในยุทธการที่ปลาศีแล้ว อังกฤษจะตั้งเขาเป็นเจ้าพระยาเบงกอลคนใหม่ ท้ายที่สุด อังกฤษก็ได้รับชัยชนะในยุทธการที่ปลาศี และแต่งตั้งมีร์ จาฟาร์ เป็นเจ้าพระยาคนใหม่
เมื่อจาฟาร์ได้ขึ้นเป็นเจ้าพระยาเบงกอล (นาวับแห่งเบงกอล) เขาก็เอื้อประโยชน์แก่อังกฤษมากมาย ทั้งยอมจ่ายเงินจำนวน 17.7 ล้านรูปีแก่อังกฤษเป็นค่าปฏิกรรมการโจมตีป้อมกัลกัตตา และยังให้สินบนตอบแทนแก่เจ้าหน้าที่ของบริษัทที่ช่วยให้เขาได้เป็นเจ้าพระยา โดยพันเอกไคลฟ์ได้รับเงินกว่าสองล้านรูปี, วิลเลียม วัตต์ หัวหน้าโรงงานบริษัทฯ ได้รับกว่าหนึ่งล้าน การกระทำของจาฟาร์นี้สร้างความขุ่นเคืองให้แก่จักรพรรดิแห่งโมกุลอย่างมาก โดยมองว่าจาฟาร์เป็นคนขายชาติ เมื่อเวลาผ่านไปซักระยะหนึ่ง จาฟาร์ก็ตระหนักว่าบริษัทฯไม่มีวันเลิกตอดเล็กตอดน้อยเอาผลประโยชน์จากเขาแน่ และเขาก็ไม่อยากเป็นเบี้ยล่างของอังกฤษอีกต่อไป จาฟาร์พยายามดึงพวกบริษัทอินเดียตะวันออกของเนเธอร์แลนด์เข้ามาในเกมการเมืองนี้ อย่างไรก็ตาม แผนของจาฟาร์เป็นอันล่มไปเมื่ออังกฤษมีชัยเหนือเนเธอร์แลนด์ในยุทธการที่จินสุราเมื่อพฤศจิกายน ค.ศ. 1759 ในปีต่อมา อังกฤษได้บีบให้จาฟาร์สละตำแหน่งแก่มีร์ คาซิม ผู้เป็นลูกเขย
อย่างไรก็ตาม มีร์ คาซิม ผู้เป็นลูกเขย กลับพยายามนำเบงกอลเป็นอิสระและขัดขวางอิทธิพลของบริษัทฯในเบงกอล ความไม่ลงรอยกับอังกฤษนี้ ทำให้ในปี 1763 คาซิมได้นำกำลังบุกเมืองปัฏนา และสังหารชาวยุโรปมากมาย อังกฤษได้ปลดคาซิมและคืนตำแหน่งให้แก่จาฟาร์ ส่วนคาซิมก็ไปร่วมมือกับแคว้นอวัธและราชสำนักโมกุลในการทำสงครามกับบริษัทฯในวันที่ 22 ตุลาคม ค.ศ. 1764 แม้ฝ่ายเบงกอลจะมีกำลังมากถึง 40,000 นาย แต่ก็พ่ายแพ้ให้กับกองทหารของบริษัทที่มีกำลัง 7,000 คน
วันยุทธเวหาที่บริเตน

วันยุทธเวหาที่บริเตน  เป็นชื่อที่ตั้งให้แก่วันที่ 15 กันยายน ค.ศ. 1940 ซึ่งเกิดยุทธการทางอากาศเป็นวงกว้างในช่วงยุทธการที่บริเตน
ในวันนั้น ลุฟท์วัฟเฟอได้เริ่มเข้าโจมตีกรุงลอนดอนทุกครั้ง ด้วยจำนวนเครื่องบินรบราวประมาณ 1,500 ลำได้เข้ามามีส่วนร่วมในการรบทางอากาศซึ่งได้ยืดเยื้อจนกระทั่งถึงช่วงค่ำ การปฏิบัติครั้งนี้เป็นจุดสูงสุดของยุทธการที่บริเตน 
ในช่วงภายหลังของการโจมตี ฮิตเลอร์ได้เลื่อนปฏิบัติการสิงโตทะเลออกไป หลังจากได้รับความพ่ายแพ้ในช่วงกลางวัน ลุฟท์วัฟเฟอได้หันเหความสนใจไปกับการโจมตีสายฟ้าแลบหรือเดอะบลิตซ์ การทัพช่วงกลางคืนซึ่งได้กินเวลาไปจนกระทั่งเดือนพฤษภาคม ค.ศ. 1941
วันยุทธเวหาที่บริเตนในปัจจุบันนั้นได้กลายเป็นวันรำลึกประจำปีของการสู้รบในสหราชอาณาจักร ในแคนาดา, การรำลึกจะเกิดขึ้นในวันอาทิตย์ของเดือนกันยายน
อาร์ชดยุกคาร์ล คริสเตียนแห่งออสเตรีย

อาร์ชดยุกคาร์ล คริสเตียนแห่งออสเตรีย (28 สิงหาคม พ.ศ. 2497) เป็นขุนนางชาวเบลเยียม พระองค์เป็นพระโอรสพระองค์ที่สามในอาร์ชดยุกคาร์ล ลุดวิกแห่งออสเตรียกับอาร์ชดัชเชสโยลันเดอแห่งออสเตรีย
พระประวัติ.
อาร์ชดยุกคาร์ล คริสเตียนแห่งออสเตรีย ประสูติเมื่อวันที่ 26 สิงหาคม พ.ศ. 2497 ณ ประเทศเบลเยียม เป็นพระโอรสในอาร์ชดยุกคาร์ล ลุดวิก แห่งออสเตรีย และอาร์ชดัชเชสโยลันเดอแห่งออสเตรีย ทรงเป็นสมาชิกแห่งราชวงศ์ฮาพส์บวร์ค
การรับรองพระสถานะในเบลเยียม.
สมเด็จพระราชาธิบดีโบดวงแห่งเบลเยียมมีพระบรมราชโองการประกาศต่อสาธารณชนว่า 
<templatestyles src="แม่แบบ:คำพูด/style.css" />นับแต่นี้ต่อไปสมาชิกในราชวงศ์ฮาพส์บวร์คจะมีพระสถานเป็นเซอรีนไฮเนส เท่านั้นไม่ว่าจะกรณีใดๆก็ตาม และประกาศว่าราชวงศ์ฮาพส์บวร์คจะเปลี่ยนเป็นราชวงศ์ฮาพส์บวร์ค-ลอแรน เท่านั้นที่จะมีฐานันดร อิมพีเรียลไฮเนส
โดยในปัจจุบัน เจ้าชายลอเรนซ์แห่งเบลเยียม อาร์ชดยุกแห่งออสเตรีย-เอสเต พระสวามีในเจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอสเต เป็นพระประมุขราชวงศ์นี้อยู่
เสกสมรส.
พระองค์ทรงเสกสมรสกับอาร์ชดัชเชสมารี-อัสทรีดแห่งออสเตรีย พระธิดาในแกรนด์ดยุกฌ็องแห่งลักเซมเบิร์ก โดยเสกสมรสเมื่อวันที่ 6 กุมภาพันธ์ พ.ศ. 2525 ณ เมืองลักเซมเบิร์ก โดยเจ้าหญิงมารี-อัสทรีดแห่งลักเซมเบิร์ก ได้รับพระราชทานพระอิสริยยศเป็น อาร์ชดัชเชสแห่งออสเตรีย พระชายา และมีพระนามอย่างเป็นทางการในภาษาอังกฤษว่า  โดยทรงมีพระบุตรร่วมกันดังนี้
แดน (ไม่) เนรมิต

แดน (ไม่) เนรมิต  เป็นภาพยนตร์อเมริกันแนวดราม่า ออกฉายปี 2017 กำดับโดย Sean Baker และเขียนบทโดย Baker กับ Chris Bergoch นำแสดงโดย Willem Dafoe, Brooklynn Prince, Bria Vinaite, Valeria Cotto, Christopher Rivera, และ Caleb Landry Jones เป็นเรื่องของเด็กหญิงอายุ 6 ปีคนหนึ่ง ที่อาศัยอยู่กับแม่หัวขบถในโรงแรมข้างทางใน Greater Orlando และพยายามอยู่สงบๆ ไม่ให้เกิดปัญหา ชื่อเรื่อง "The Florida Project" มาจากชื่อดั้งเดิมของวอลท์ดิสนีย์เวิลด์ ซึ่งอยู่ไม่ไกลนักจากฉากในเรื่อง
วิลเลม เดโฟ ได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม จากภาพยนตร์เรื่องนี้ รวมถึงรางวัลลูกโลกทองคำและบาฟตาด้วย
ถ่ายภาพเธอไว้ให้โลกจดจำ

ถ่ายภาพเธอไว้ให้โลกจดจำ  เป็นภาพยนตร์สารคดีจากประเทศฝรั่งเศส ออกฉายปี 2017 กำกับโดย Agnès Varda และ JR เข้าประกวดในเทศกาลภาพยนตร์เมืองคานส์ปี 2017 และได้รับรางวัล L'Œil d'or ภาพยนตร์เรื่องนี้เป็นบันทึกการเดินทางของ Varda และ JR ในชนบทฝรั่งเศส และถ่ายภาพของคนต่างๆ ที่พวกเขาได้พบ
ภาพยนตร์เรื่องนี้ได้รับการเสนอชื่อเข้าชิงรางวัลออสการ์ครั้งที่ 90 ในสาขาภาพยนตร์สารคดียอดเยี่ยม
วันแสนทรหด

วันแสนทรหด  เป็นนามที่ถูกมอบให้จากการรบทางอากาศของสงครามโลกครั้งที่สองในช่วงระหว่างยุทธการที่บริเตน เมื่อวันที่ 18 สิงหาคม ค.ศ. 1940 ระหว่างกองทัพอากาศเยอรมัน (ลุฟท์วัฟเฟอ) และกองทัพอากาศหลวงของอังกฤษ (RAF) โดยเดือนมิถุนายน ค.ศ. 1940 ฝ่ายสัมพันธมิตรต้องพบความปราชัยในยุโรปตะวันตกและสแกนดิเนเวีย สหราชอาณาจักรได้ปฏิเสธการทาบทามเพื่อเจรจาสันติภาพกับนาซี ดังนั้นอดอล์ฟ ฮิตเลอร์ ได้ออกคำสั่งที่ 16 ให้กองทัพเยอรมัน (เวร์มัคท์) เข้ารุกรานสหราชอาณาจักร
การรุกรานสหราชอาณาจักรได้ถูกเรียกเป็นรหัสนามว่า ปฏิบัติการสิงโตทะเล  อย่างไรก็ตาม ก่อนที่จะดำเนินการครั้งนี้ เยอรมันจำเป็นต้องครองน่านฟ้าให้ได้เสียก่อน ลุฟท์วัฟเฟอต้องทำลายกองทัพอากาศอังกฤษเพื่อป้องกันไม่ให้อังกฤษโจมตีหมู่เรือยกพลขึ้นบกของเยอรมัน หรือให้การป้องกันแก่กองเรือของราชนาวีอังกฤษที่หมายจะสกัดกั้นการยกพลขึ้นบกทางทะเลของเยอรมัน ฮิตเลอร์ได้ออกคำสั่งให้ผู้บัญชาการทหารสูงสุดแห่งลุฟท์วัฟเฟอ จอมพล แฮร์มันน์ เกอริง และกองบัญชาการสูงสุดกองทัพอากาศเยอรมัน (OKL) เพื่อเตรียมพร้อมสำหรับภารกิจนี้
เป้าหมายหลักคือกองบัญชาการเครื่องบินขับไล่ของกองทัพอากาศอังกฤษ ในเดือนกรกฎาคม ค.ศ. 1940 ลุฟท์วัฟเฟอได้เริ่มปฏิบัติการทางทหารเพื่อทำลายกองทัพอากาศอังกฤษ ตลอดเดือนกรกฎาคมและต้นเดือนสิงหาคม เยอรมันได้มุ่งเป้าไปที่ขบวนเรือในช่องแคบอังกฤษและบางครั้งเป็นสนามบินของกองทัพอากาศอังกฤษ เมื่อวันที่ 13 สิงหาคม ความพยายามของเยอรมันที่สำคัญ ได้เป็นที่รู้จักกันคือ แอดเลอร์แทก (วันนกอินทรีย์) ได้เข้าโจมตีสนามบินของกองทัพอากาศหลวง แต่กลับล้มเหลว ความล้มเหลวไม่ได้เป็นอุปสรรคของเยอรมันจากการโจมตีทางอากาศต่อกองทัพอากาศหลวงหรือโครงสร้างพื้นฐาน
เมื่อวันที่ 18 สิงหาคม ค.ศ. 1940 ลุฟท์วัฟเฟอได้พยายามทุกวิถีทางในการทำลายกองบัญชาการเครื่องบินขับไล่ การสู้รบทางอากาศที่เกิดขึ้นในวันนี้เป็นช่วงการรบทางอากาศที่ใหญ่ที่สุดในประวัติศาสตร์ในช่วงเวลานั้น ทั้งสองฝ่ายต่างได้รับความเสียหายอย่างหนัก ในทางอากาศ ฝ่ายอังกฤษได้ถูกยิงตกสองเท่าจากเครื่องบินรบจำนวนมากของลุฟท์วัฟเฟอที่พวกเขาได้พ่ายแพ้ อย่างไรก็ตาม เครื่องบินรบจำนวนมากของกองทัพอากาศหลวงได้ถูกทำลายบนภาคพื้นดิน การชดเชยความสูญเสียทั้งหมดของทั้งสองฝ่าย การสู้รบทางอากาศที่มีขนาดใหญ่และแสนจะราคาแพงได้เกิดขึ้นในภายหลังวันที่ 18 สิงหาคม แต่ทั้งสองฝ่ายต่างสูญเสียเครื่องบินรบผสมมากขึ้นในช่วงวันนั้นกว่าจุดอื่นๆในช่วงระหว่างการทัพ รวมถึงวันที่ 15 กันยายน วันยุทธการที่บริเตน การพิจารณาโดยทั่วไปของจุดสูงสุดของการสู้รบ ด้วยเหตุนี้ การสู้รบทางอากาศของวันที่ 18 สิงหาคม ค.ศ. 1940 ได้กลายเป็นที่รู้จักกันคือ "วันแสนทรหด" ในอังกฤษ
จอห์น วิค แรงกว่านรก

จอห์น วิค แรงกว่านรก  เป็นภาพยนตร์อเมริกันแนวนีโอนัวร์แอคชันระทึกขวัญที่ออกฉายในปี ค.ศ. 2014 กำกับโดยแชด สตาเฮลสกี และเดวิด ลิตช์ นำแสดงโดย คีอานู รีฟส์, ไมเคิล นิกควิสต์, อัลฟี อัลเลน, แอเดรียน พาลิกกี, บริดเจต มอยนาแฮน, ดีน วินเทอส์, เอียน แมกเชน, จอห์น เลกีซาโม และวิลเลม เดโฟ "จอห์น วิค แรงกว่านรก" เป็นภาพยนตร์ลำดับแรกสุดในภาพยนตร์ชุด "จอห์น วิค" เล่าเรื่องของจอห์น วิค มือปืนฝีมือฉกาจที่วางมือแล้ว กลับจำเป็นต้องมาล้างแค้นให้กับโจรที่ขโมยรถและสังหารสุนัขของเขา ซึ่งเป็นของขวัญที่ระลึกของภรรยาที่เสียชีวิต
"จอห์น วิค แรงกว่านรก" เข้าฉายในสหรัฐ วันที่ 24 ตุลาคม 2014 มีภาคต่อมีชื่อเรื่องว่า "จอห์น วิค แรงกว่านรก 2" ออกฉายเมื่อกุมภาพันธ์ 2017 ภาคสาม "จอห์น วิค แรงกว่านรก 3" ออกฉายเมื่อพฤษภาคม 2019 และภาคสี่ "จอห์น วิค แรงกว่านรก 4" ออกฉายเมื่อมีนาคม 2023
เรื่องย่อ.
หลังสูญเสียเฮเลน ภรรยาจากโรคร้าย จอห์น วิคได้รับสุนัขชื่อเดซี จากภรรยาซึ่งให้เขาไว้เพื่อคลายความเศร้า จอห์นมักจะพาเดซีออกไปขับรถเล่น วันหนึ่งขณะเติมน้ำมัน จอห์นพบกับกลุ่มวัยรุ่นนำโดยไอโอเซฟ ทาราซอฟ ไอโอเซฟชมรถฟอร์ด มัสแตง มัค 1 ของจอห์นและเสนอจะซื้อต่อแต่จอห์นปฏิเสธ คืนนั้นไอโอเซฟและพรรคพวกบุกบ้านจอห์น พวกเขาทำร้ายจอห์นและฆ่าเดซีก่อนจะขโมยรถฟอร์ดไป
ต่อมาไอโอเซฟไปที่อู่ของออเรลิโอเพื่อให้เปลี่ยนทะเบียนรถแต่ออเรลิโอจำได้ว่าเป็นรถของจอห์น หลังรู้ว่าไอโอเซฟทำร้ายจอห์นและขโมยรถมา ออเรลิโอไล่ไอโอเซฟออกไปจากอู่ จากนั้นไม่นาน จอห์นมาที่อู่ของออเรลิโอและรับทราบว่าไอโอเซฟเป็นลูกของวิกโก ทาราซอฟ หัวหน้าแก๊งอาชญากรรัสเซีย อีกด้านหนึ่ง วิกโกซึ่งรู้ว่าไอโอเซฟทำอะไรลงไปเล่าให้ไอโอเซฟฟังว่า เดิมจอห์นเป็นนักฆ่าฝีมือฉกาจผู้มีฉายาว่า "บาบายากา" (จอมปีศาจ) แต่ภายหลังออกจากวงการเพื่อไปแต่งงานกับเฮเลน ต่อมาวิกโกขอเจรจากับจอห์นแต่จอห์นปฏิเสธ วิกโกจึงส่งคนไปฆ่าจอห์นที่บ้านแต่จอห์นสามารถจัดการได้หมด วิกโกตั้งค่าหัวจอห์น 2 ล้านดอลลาร์สหรัฐและเสนอค่าหัวเป็นการส่วนตัวให้มาร์คัส ผู้ซึ่งเป็นเหมือนที่ปรึกษาของจอห์น จอห์นจึงลี้ภัยไปอยู่ที่โรงแรมคอนทิเนนทัลในนครนิวยอร์ก ที่ซึ่งมีกฎว่าห้ามฆ่ากันในพื้นที่โรงแรม
วินสตัน ผู้จัดการโรงแรมบอกจอห์นว่าตอนนี้ไอโอเซฟกบดานอยู่ที่ไนต์คลับชื่อ เดอะเรดเซอร์เคิล จอห์นจึงไปที่นั่นแต่ถูกคนของวิกโกขัดขวางจนไอโอเซฟหนีไปได้ เมื่อกลับมารักษาตัวที่โรงแรม จอห์นสู้กับมิสเพอร์กิน นักฆ่าที่หวังค่าหัวจากวิกโกก่อนจะเค้นถามถึงที่อยู่ของวิกโกและทุบเธอจนสลบ จอห์นทิ้งมิสเพอร์กินไว้กับแฮร์รี เพื่อนนักฆ่าที่อยู่ห้องข้าง ๆ
ต่อมาจอห์นไปที่โบสถ์ซึ่งใช้บังหน้าธุรกิจใต้ดินของวิกโกแล้วจัดการทำลายทรัพย์สิน ก่อนจะซุ่มโจมตีวิกโกที่ตามมา วิกโกจับตัวจอห์นได้สำเร็จและสั่งให้คนของตนฆ่าจอห์นก่อนจะออกไป แต่มาร์คัสเข้ามาขัดขวางจนจอห์นหนีออกมาได้แล้วตามไปเค้นถามวิกโกจนยอมบอกที่ซ่อนของไอโอเซฟ จอห์นไปที่นั่นและฆ่าทุกคนรวมถึงไอโอเซฟ
อีกด้านหนึ่ง มิสเพอร์กินที่ฆ่าแฮร์รีและหนีออกมาได้บอกวิกโกว่ามาร์คัสคอยช่วยเหลือจอห์นอย่างลับ ๆ วิกโกจึงไปหามาร์คัสก่อนจะทรมานและฆ่าเขา มิสเพอร์กินล่อให้จอห์นมาหาแต่วินสตันโทรเรียกให้มิสเพอร์กินออกไปพบ วินสตันแจ้งมิสเพอร์กินว่าเธอละเมิดกฎห้ามฆ่าในโรงแรม ก่อนจะให้คนของตนยิงมิสเพอร์กินจนตายเป็นการลงโทษ
วินสตันแจ้งจอห์นว่าวิกโกกำลังหลบหนีไปทางเฮลิคอปเตอร์ จอห์นจึงตามไปก่อนจะสู้กับวิกโกตัวต่อตัว จอห์นแทงวิกโกจนตาย แล้วไปที่คลินิกสัตว์ใกล้เคียงเพื่อรักษาตัว ภาพยนตร์จบลงเมื่อจอห์นช่วยชีวิตสุนัขตัวหนึ่งในคลินิกแล้วพาเดินไปตามทาง
จอห์น วิค แรงกว่านรก 2

จอห์น วิค แรงกว่านรก 2  เป็นภาพยนตร์อเมริกันแนวแอคชันทริลเลอร์แบบนีโอนัวร์ กำกับโดยแชด สตาเฮลสกี และเขียนบทโดยดีเรก โคลสแตด เป็นภาพยนตร์ลำดับที่สองในภาพยนตร์ชุด "จอห์น วิค" ต่อจากภาคแรกคือ "จอห์น วิค แรงกว่านรก" เล่าเรื่องของจอห์น วิค รับบทโดยคีอานู รีฟส์ ซึ่งเป็นมือปืนที่ถูกตั้งค่าหัวจนต้องหลบหนีจากองค์กรนักฆ่า ร่วมแสดงโดย คอมมอน, ลอเรนซ์ ฟิชเบิร์น, ริกการ์โด สกามาร์โช, รูบี โรส, จอห์น เลกีซาโม และเอียน แมกเชน ภาพยนตร์เข้าฉายในสหรัฐ วันที่ 10 กุมภาพันธ์ 2017
เรื่องย่อ.
หลังเหตุการณ์ในภาคแรก จอห์น วิค อดีตนักฆ่าตามรถฟอร์ด มัสแตง มัค 1 ของตนที่ถูกขโมยไปที่คลังสินค้าของอับราม ทาราซอฟ น้องชายของวิกโก ทาราซอฟ หัวหน้าแก๊งมาเฟียรัสเซียที่ถูกจอห์นฆ่าในภาคแรก ทั้งสองตกลงจะสงบศึกก่อนจอห์นจะขับรถของตนกลับบ้านและฝังคลังอาวุธของตนไว้ตามเดิม ต่อมาซันติโน ดันโตนิโอ หัวหน้าแก๊งมาเฟียอิตาลีมาเยี่ยมจอห์นที่บ้านแล้วบังคับให้จอห์นทำตาม "ตราพันธะ" (เหรียญตราแทนสัญญาที่ไม่อาจยกเลิกได้ในโลกนักฆ่า) ที่เคยให้ไว้กับซันติโนเมื่อครั้งยังทำงานเป็นนักฆ่าแต่จอห์นปฏิเสธ ซันติโนจึงระเบิดบ้านจอห์นทิ้ง จอห์นไปที่โรงแรมคอนทิเนนทัลในนครนิวยอร์กเพื่อปรึกษากับวินสตัน ผู้จัดการโรงแรม วินสตันเตือนจอห์นว่าโลกนักฆ่ามีกฎ 2 ข้อที่ไม่อาจละเมิดได้คือ ไม่มีการฆ่ากันในพื้นที่โรงแรม และตราพันธะไม่สามารถยกเลิกได้ จอห์นจึงต้องจำยอมแล้วไปพบซันติโน ผู้สั่งให้จอห์นฆ่าจิอันนา พี่สาวของตนเพื่อครองตำแหน่งสภาสูง (กลุ่มหัวหน้าแก๊งมาเฟีย 12 คนที่ควบคุมโลกนักฆ่า) แทน จอห์นเดินทางไปที่โรมเพื่อวางแผน โดยมีเอรีส บอดี้การ์ดของซันติโนคอยจับตาดูอยู่
ที่โรม จอห์นลอบเข้าไปในงานเลี้ยงเพื่อพบกับจิอันนา จิอันนาผู้ซึ่งรู้ว่าจอห์นมาเพื่อฆ่าตนเลือกที่จะฆ่าตัวตายก่อนจอห์นจะยิงเธอที่ศีรษะเพื่อทำตราพันธะให้สำเร็จ ขณะหนีออกจากงานเลี้ยง จอห์นถูกแคสเซียน บอดี้การ์ดของจิอันนาและคนของซันติโนไล่ตาม เมื่อจอห์นกลับไปที่นครนิวยอร์ก เขาพบว่าซันติโนตั้งค่าหัวเขาเป็นเงิน 7 ล้านดอลลาร์สหรัฐ ทำให้จอห์นต้องสู้กับนักฆ่าจำนวนมากก่อนจะสู้กับแคสเซียน ต่อมาจอห์นซึ่งบาดเจ็บหนักไปพบโบเวอรีคิง หัวหน้าแก๊งอาชญากรรมใต้ดินแล้วเสนอว่าจะฆ่าซันติโนให้แลกกับให้โบเวอรีคิงช่วยเหลือ โบเวอรีคิงจึงส่งจอห์นไปที่พิพิธภัณฑ์ที่ซันติโนอยู่ ที่นั่นจอห์นไล่ล่าซันติโนโดยฆ่าคนของซันติโนไปจำนวนมากและดวลกับเอรีสก่อนจอห์นจะแทงเอรีสจนตาย
จอห์นติดตามซันติโนไปที่โรงแรมคอนทิเนนทัล ซันติโนเย้ยหยันจอห์นว่าเขาตั้งใจจะพักอยู่ที่นี่เป็นเวลานานด้วยรู้ว่ามีกฎห้ามฆ่าในโรงแรม แต่จอห์นยิงซันติโนที่ศีรษะจนตาย ต่อมาจอห์นไปพบวินสตัน ผู้แจ้งข่าวว่าจอห์นถูกขับออกจากโลกนักฆ่าด้วยละเมิดกฎ ทำให้เขาไม่สามารถรับความช่วยเหลือใด ๆ จากโลกนักฆ่าได้อีก พร้อมทั้งถูกตั้งค่าหัวเพิ่มเป็น 14 ล้านดอลลาร์สหรัฐ มีผลทั่วโลก วินสตันประวิงเวลาให้จอห์น 1 ชั่วโมงก่อนจะมอบตราพันธะให้จอห์นไว้ใช้ในอนาคต ภาพยนตร์จบลงเมื่อจอห์นออกวิ่งท่ามกลางสายตาของนักฆ่าในคราบคนธรรมดาที่มองดูเขา
อาร์ชดัชเชสโยลันเดอแห่งออสเตรีย

อาร์ชดัชเชสโยลันเดแห่งออสเตรีย 
พระประวัติ.
อาร์ชดัชเชสโยลันเดอ มีพระนามเดิมว่า "เจ้าหญิงโยลันเดอแห่งลีญ" ประสูติเมื่อวันที่ 6 พฤษภาคม พ.ศ. 2466 เป็นพระธิดาพระองค์ที่ 3 และ 2 ใน เออแฌน เจ้าชายที่ 11 แห่งลีญ และ ฟิลิฟินส์ เดอ โนอายส์ โดยพระบิดาของพระองค์ทรงเป็นทูตประจำประเทศอินเดีย ตั้งแต่ปี พ.ศ. 2490-พ.ศ. 2494 และเป็นทูตประจำประเทศสเปน ตั้งแต่ปี พ.ศ. 2494-พ.ศ. 2501 โดยครอบครัวของพระองค์นั้นทรงเป็นที่รู้จักกันอย่างแพร่หลายในเบลเยียม 
พระองค์ทรงมีพระเชษฐา 2 พระองค์ที่เป็นพระประมุขแห่งลีญ คือ
ทั้งนี้พระองค์ยังทรงเป็นพระปิตุจฉาใน มีแชล เจ้าชายที่ 14 แห่งลีญ เจ้าชายพระประมุขพระองค์ปัจจุบันแห่งลีญ โดยพระนาม โยลันเดอ ของพระองค์ถูกตั้งไปเป็รพระนามของ เจ้าหญิงโยลันเดอแห่งลีญ พระธิดาพระองค์เล็กในพระเชษฐา
เสกสมรส.
พระองค์เข้าพิธีเสกสมรสกับ อาร์ชดยุกคาร์ล ลุดวิก แห่งออสเตรีย (2461-2550) ณ วิหารโบเลวล์ ประเทศเบลเยียม เมื่อวันที่ 17 มกราคม พ.ศ. 2493 ทั้งสองพระองค์มีพระโอรสและพระธิดารวมทั้งสิ้น 4 พระองค์ ดังนี้
มาร์โค บัลลินี

มาร์โค บัลลินี (เกิด 12 มิถุนายน พ.ศ. 2541) เป็นนักฟุตบอลลูกครึ่งไทย–อิตาลี เล่นในตำแหน่งเซ็นเตอร์แบ็ก ปัจจุบันได้ลงเล่นให้กับบีจี ปทุม ยูไนเต็ดในไทยลีก
ประวัติ.
มาร์โคเกิดที่เมือง โบโลญญา ประเทศอิตาลีมีบิดาเป็นชาวอิตาลีและมารดาเป็นชาวไทยจาก จังหวัดอุดรธานี มีพี่สาว 1 คนเริ่มต้นเส้นทางอาชีพนักฟุตบอลจากการเป็นนักฟุตบอลเยาวชนของทีมเชเซนาชุด ยู–17 และ ยู–19 แต่ไม่มีโอกาสก้าวขึ้นสู่ทีมชุดใหญ่
ในเดือนมกราคม พ.ศ. 2561 มาร์โคได้ย้ายมาร่วมทีม ชัยนาท ฮอร์นบิล
ต่อมาในวันศุกร์ที่ 5 กรกฎาคม พ.ศ. 2562 บัลลินีได้เซ็นสัญญาย้ายมาร่วมทีม เมืองทอง ยูไนเต็ด
ในวันที่ 28 กันยายน พ.ศ. 2562 มาร์โคมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์
สโมสรฟุตบอลพัทยา ยูไนเต็ดในฤดูกาล 2561

สโมสรฟุตบอลพัทยา ยูไนเต็ดในฤดูกาล 2561 เป็นฤดูกาลที่ 12 ติดต่อกันของ พัทยา ยูไนเต็ด. ฤดูกาลนี้พัทยา ยูไนเต็ด ได้เข้าร่วมการแข่งขันใน ไทยลีก, เอฟเอคัพ และ ลีกคัพ
นัดอุ่นเครื่องและกระชับมิตรก่อนเปิดฤดูกาล.
      ชนะ
      เสมอ
      แพ้
การแข่งขัน.
ไทยลีก.
นัด.
      ชนะ
      เสมอ
      แพ้
      โปรแกรมนัดต่อไป
ไทยเอฟเอคัพ.
      ชนะ
      เสมอ
      แพ้
      โปรแกรมนัดต่อไป
ไทยลีกคัพ.
      ชนะ
      เสมอ
      แพ้
      โปรแกรมนัดต่อไป
 "ณ วันที่ 7 ตุลาคม พ.ศ. 2561"
การซื้อ-ขาย.
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 พฤศจิกายน 2560 ถึง 5 กุมภาพันธ์ 2561
ตลาดซื่อขายนักเตะฟุตบอลไทยช่วงที่สองจะเปิดในวันที่ 11 มิถุนายน ถึง 9 กรกฎาคม 2561
ฟาสต์เลน (2018)

ฟาสต์เลน (2018)  รายการเพย์-เพอร์-วิวมวยปล้ำอาชีพของWWE สำหรับค่ายสแมคดาวน์ ซึ่งจัดขึ้นวันที่ 11 มีนาคม 2018 ณ สนาม Nationwide Arena เมือง Columbus, Ohio นอกจากนี้ยังเป็นเพย์-เพอร์-วิวสุดท้ายของค่ายสแมคดาวน์ก่อนจะเป็นเพย์-เพอร์-วิวแบบรวมค่ายทั้งรอว์และสแมคดาวน์หลังจากเรสเซิลเมเนีย ครั้งที่ 34
เหตุวางระเบิดรถพยาบาลคาบูล พ.ศ. 2561

เหตุวางระเบิดรถพยาบาลคาบูล พ.ศ. 2561 เป็นเหตุที่เกิดขึ้นเมื่อวันที่ 27 มกราคม พ.ศ. 2561 ที่จัตุรัสซิดะรัตน์ เมืองคาบูล, ประเทศอัฟกานิสถาน การโจมตีในครั้งนี้มีผู้เสียชีวิตกว่า 109 คน และผู้บาดเจ็บอีก 247 คน กลุ่มตอลิบานได้อ้างว่าเป็นผู้ก่อเหตุนี้
การโจมตี.
เมื่อวันที่ 27 มกราคม พ.ศ. 2561 ผู้ก่อการร้ายได้จุดระเบิดบนรถพยาบาล ซึ่งรถพยาบาลจอดอยู่ใกล้กับอาคารกระทรวงภายใน ในขณะนั้นภาวะการจราจรแออัดเนื่องจากเป็นชั่วโมงเร่งด่วน โรงพยาบาลแจมฮัวเลต, ส่วนราชการ, บริษัท และโรงเรียนที่อยู่ในละแวกที่เกิดเหตุถูกปิดกิจการชั่วคราว เหตุครั้งนี้เป็นการโจมตีครั้งที่สามหลังจากเจ็ดวันในเหตุโจมตีองค์กรเซฟดิชิวเดน พ.ศ. 2561 และเหตุโจมตีโรงแรมอินเตอร์คอนติเนนตัลเมืองคาบูล พ.ศ. 2561
เจ้าหน้าที่ตำรวจกล่าวว่าระเบิดซ่อนอยู่ในรถพยาบาล และในจุดตรวจของตำรวจ พลานุภาพของระเบิดยังสร้างความเสียหายแก่ยานพาหนะ, 
ร้านค้า และอาคารต่างๆ ในบริเวณใกล้เคียง
ผู้ก่อเหตุ.
กลุ่มตอลิบานได้อ้างว่าเป็นผู้ก่อเหตุนี้ โดยรัฐบาลอัฟกานิสถานได้ระบุว่า กลุ่มตอลิบานเป็นอาชญากรรมต่อมนุษยชาติ และได้กล่าวหาประเทศปากีสถานเป็นผู้สนับสนุนเหตุระเบิด ซึ่งรัฐบาลปากีสถานได้ออกมาปฏิเสธในเวลาต่อมา
ผู้ประสบเหตุ.
มีผู้เสียชีวิตอย่างน้อย 109 คน และอีก 235 คนได้รับบาดเจ็บ
ชาร์ล-อ็องรี ซ็องซง

ชาร์ล-อ็องรี ซ็องซง  สมญานาม เมอซีเยอแห่งปารีส เป็นเจ้าพนักงานเพชฌฆาตของฝรั่งเศส เขาเกิดในตระกูลเพชฌฆาตของทางการฝรั่งเศส 
ประวัติ.
ชาร์ล-อ็องรี ซ็องซง เป็นบุตรคนโตในบรรดาบุตร 16 คนของชาร์ล ฌ็อง-บาติสต์ ซ็องซง (Charles Jean-Baptiste Sanson) เพชฌฆาตรุ่นที่สาม กับภรรยาคนแรก นางมาดแลน ทรูนซง (Madeleine Tronson) 
ภายหลังบิดาป่วยเป็นอัมพาต ชาร์ล-อ็องรี ซ็องซง ต้องออกจากการศึกษาแพทยศาสตร์เพื่อมารับช่วงเป็นเพชฌฆาตรุ่นที่สี่เมื่อวันที่ 26 ธันวาคม ค.ศ. 1778 เขาได้รับเครื่องแบบเป็นเสื้อคลุมสีแดงเลือดจากบิดา หลังจากนั้นเขาทำงานเป็นเพชฌฆาตประจำกรุงปารีสเป็นเวลากว่า 40 ปี เขาประหารชีวิตผู้คนไปกว่า 3,000 คนซึ่งรวมถึงพระเจ้าหลุยส์ที่ 16 เขายังเป็นผู้สนับสนุนให้ทางการหันมาใช้กิโยตีน เขาเป็นผู้ประเดิมการประหารด้วยกิโยตีนเมื่อวันที่ 25 เมษายน ค.ศ. 1792
ซ็องซงสมรสกับภรรยาคนที่สองนามว่ามารี-อาน ฌูกีเย (Marie-Anne Jugier) เมื่อค.ศ. 1765 ทั้งคู่มีบุตรชายสองคน คนแรกชื่อว่า อ็องรี (Henri) ซึ่งรับช่วงเป็นเพชฌฆาตเป็นรุ่นที่ห้า บุตรชายคนนี้เป็นผู้ลงมือกิโยตีนพระนางมารี อ็องตัวแน็ต บุตรอีกคนชื่อว่ากาบรีแยล (Gabriel) ซึ่งรับช่วงในส่วนธุรกิจของครอบครัว
มีนีอาทัวร์วุนเดอร์ลันท์

มีนีอาทัวร์วุนเดอร์ลันท์  เป็นห้องจัดแสดงโมเดลเมืองและทางรถไฟที่ใหญ่ที่สุดในโลก ตั้งอยู่ในเมืองฮัมบวร์ค ประเทศเยอรมนี สร้างสรรค์ขึ้นโดยสองพี่น้องฝาแฝดเฟรเดอริคและเกริท เบราน์ (Frederik & Gerrit Braun) เริ่มเปิดให้เข้าชมเมื่อเดือนสิงหาคม ค.ศ. 2001 โดยปัจจุบัน โมเดลเมืองมีขนาดใหญ่กว่า 1,490 ตารางเมตร และมีรถไฟความยาวกว่า 15.4 กิโลเมตร ส่วนจัดแสดงแบ่งออกเป็น 9 โซน ด้วยพื้นที่จัดแสดงทั้งหมด 6,800 ตารางเมตร ทั้งนี้ คาดว่าโมเดลเมืองจะมีขนาดเพิ่มขึ้นเป็น 2,300 ตารางเมตรและมีโซนเพิ่มเป็น 14 โซนภายในปี 2020 ห้องจัดแสดงนี้มีค่าเข้าชม 15 ยูโรสำหรับผู้ใหญ่ และ 7.5 ยูโรสำหรับเด็ก
ซีเกิน

ซีเกิน  เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ทางตะวันตกเฉียงเหนือของนครแฟรงเฟิร์ตไปราว 135 กิโลเมตร มีแม่น้ำซีกไหลผ่านกลางเมือง ถือเป็นเมืองศูนย์กลางของเว็สท์ฟาเลินตอนใต้ เมืองซีเกินเป็นศูนย์รวมสถาบันภาษาหลายแห่ง
อาดเลอร์ทาค

อาดเลอร์ทาค  หรือ วันนกอินทรี เป็นชื่อที่ใช้เรียกวันแรกของ "ปฏิบัติการอินทรีขย้ำ"  ซึ่งได้เป็นรหัสนามของปฏิบัติการทางทหารโดยกองทัพอากาศเยอรมัน(ลุฟท์วัฟเฟอ)ของนาซีเยอรมนีเพื่อทำลายกองทัพอากาศหลวงของอังกฤษ(RAF) โดยเดือนมิถุนายน ค.ศ. 1940 ฝ่ายสัมพันธมิตรต้องพบความปราชัยในยุโรปตะวันตกและสแกนดิเนเวีย แทนที่จะหันไปทำข้อตกลงกับเยอรมนี อังกฤษได้ปฏิเสธการทาบทามทั้งหมดเพื่อเจรจาสันติภาพ
ในช่วงยุทธการที่บริเตน ฮิตเลอร์ได้ออกคำสั่งที่ 16 กับกองทัพเยอรมัน(เวร์มัคท์) ให้เตรียมความพร้อมสำหรับการรุกรานสหราชอาณาจักร ปฏิบัติการครั้งนี้ถูกเรียกรหัสนามว่า ปฏิบัติการสิงโตทะเล  ก่อนที่จะดำเนินการครั้งนี้ เยอรมันจำเป็นต้องครองน่านฟ้าให้ได้เสียก่อน ลุฟท์วัฟเฟอจะต้องทำลายกองทัพอากาศหลวงของอังกฤษเพื่อป้องกันไม่ให้อังกฤษโจมตีหมู่เรือยกพลขึ้นบกของเยอรมัน หรือให้การป้องกันแก่กองเรือของราชนาวีอังกฤษที่หมายจะสกัดกั้นการยกพลขึ้นบกทางทะเลของเยอรมัน เมื่อวันที่ 1 สิงหาคม ฮิตเลอร์ได้ออกคำสั่งให้ผู้บัญชาการทหารสูงสุดแห่งลุฟท์วัฟเฟอ จอมพล แฮร์มันน์ เกอริงและกองบัญชาการสูงสุดกองทัพอากาศเยอรมัน (OKL) ด้วยคำสั่งที่ 17 เพื่อเปิดฉากการจู่โจมทางอากาศ
เป้าหมายที่สำคัญคือ กองบัญชาการเครื่องบินขับไล่ของกองทัพอากาศอังกฤษ ซึ่งถ้าทำสำเร็จจะทำให้อังกฤษสูญเสียศักยภาพการครองน่านฟ้าทันที ทั้งนี้ตลอดช่วงเดือนกรกฏาคมและต้นเดือนสิงหาคม แม้เยอรมันจะมีความพร้อมออกปฏิบัติการอาดเลอร์ทาคทุกเมื่อ แต่วันปฏิบัติการกลับถูกเลื่อนออกไปหลายครั้งเนื่องจากสภาพอากาศที่ไม่เอื้ออำนวย ในที่สุดก็สามารถออกปฏิบัติการได้ในวันที่ 13 สิงหาคม ค.ศ. 1940 การโจมตีของเยอรมันในวันดังกล่าว ได้ก่อให้เกิดเสียหายอย่างหนักและทั้งชีวิตและทรัพย์สินในภาคพื้นดิน อย่างไรก็ตาม เนื่องด้วยการข่าวกรองและการสื่อสารที่ย่ำแย่ ฝ่ายเยอรมันไม่ได้ประสบความสำเร็จในการทำลายอำนาจการครองน่านฟ้าของอังกฤษมากนัก
เกอริงได้ให้สัญญากับฮิตเลอร์ว่า อาดเลอร์ทาคและอาดเลอร์กริฟจะบรรลุผลตามที่ต้องการภายในไม่กี่วันหรือในสัปดาห์ที่เป็นอย่างช้า หมายความว่าจะเป็นจุดเริ่มต้นของจุดจบของกองบัญชาการเครื่องบินขับไล่ของกองทัพอากาศอังกฤษ แต่อาดเลอร์ทาคและปฏิบัติการครั้งต่อๆมากลับล้มเหลว เยอรมันไม่สามารถทำลายกองทัพอากาศหลวงอังกฤษและไม่สามารถครองน่านฟ้าอังกฤษได้ ทำให้ปฏิบัติการสิงโตทะเลต้องถูกเลื่อนออกไปเรื่อยๆ
โบสถ์กางเขนเดรสเดิน

โบสถ์กางเขน  เป็นโบสถ์คริสต์โปรเตสแตนต์สำนักลูเทอแรน ตั้งอยู่ในเมืองเดรสเดิน ถือเป็นโบสถ์ที่มีขนาดใหญ่ที่สุดในรัฐซัคเซิน ประเทศเยอรมนี โบสถ์แห่งนี้มีประวัติย้อนหลังไปตั้งแต่ก่อนคริสต์ศตวรรษที่ 14 โดยเริ่มแรกเป็นเพียงโบสถ์น้อย ซึ่งหลังปีค.ศ. 1401 ก็ได้มีการสร้างโบสถ์นี้ขึ้นใหม่ในลักษณะโบสถ์โถง และโบสถ์นี้ก็กลายเป็นต้นแบบการสร้างโบสถ์อีกหลายแห่งในโอเบอร์ซัคเซิน 
ในศตวรรษที่ 16 ได้มีการทำครอบหน้าฝั่งทางเข้าใหม่ด้วยสถาปัตยกรรมเรอแนซ็องส์ โบสถ์แห่งนี้เกือบถูกทำลายลงโดยกองทัพปรัสเซียในช่วงสงครามเจ็ดปี หลังสงครามได้มีการบูรณะโบสถ์นี้ขึ้นด้วยสถาปัตยกรรมฟื้นฟูคลาสสิกจนแล้วเสร็จในปีค.ศ. 1800 โบสถ์แห่งนี้เคยถูกเพลิงไหม้สองครั้งในปีค.ศ. 1897 และอีกครั้งในช่วงการทิ้งระเบิดที่เดรสเดินในสงครามโลกครั้งที่สอง
วิลลาเดลบัลเบียเนลโล

วิลลาเดลบัลเบียเนลโล  เป็นวิลลาในเมืองเลนโน ประเทศอิตาลี ตั้งอยู่บนแหลมที่ยื่นไปในทะเลสาบโกโม วิลลาแห่งนี้เดิมเป็นโบสถ์คริสต์ของอารามสงฆ์ ต่อมาในปีค.ศ. 1787 พระคาร์ดินัลอันเกโล มาเรีย ดูรีนี (Angelo Maria Durini) ได้ซื้อโบสถ์นี้ในปี 1785 และต่อมาในปี 1787 ก็ได้เปลี่ยนโบสถ์นี้ให้เป็นวิลลาส่วนตัวในช่วงฤดูร้อน หลังพระคาร์ดินัลดูรีนีมรณภาพในปี 1796 วิลลาหลังนี้ก็ตกทอดไปยังลุยกิ ปอร์โร แลมเบอร์แตงกี (Luigi Porro Lambertenghi) ผู้เป็นหลานลุง ซึ่งระหว่างที่แลมเบอร์แตงกีเป็นเจ้าของนี้เอง วิลลาถูกใช้เป็นที่ชุมนุมของฝ่ายการเมืองเพื่อหารือเรื่องการสร้างเอกภาพอิตาลี
ต่อมาแลมเบอร์แตงกีก็ได้ขายวิลลาหลังนี้ให้แก่เพื่อนของเขา จูเซ แอร์กอร์นาตี วิสกงซี (Giuseppe Arconati Visconti) วิสกงซีได้ตกแต่งเพิ่มเติมในหลายส่วน ต่อมาเมื่อตระกูลวิสกงซีเผชิญกับภาวะตกต่ำ วิลลาแห่งนี้ก็ถูกปล่อยปละละเลยเป็นเวลากว่า 30 ปี จนกระทั่งในช่วงต้นสงครามโลกครั้งที่หนึ่ง นายบัตเลอร์ อเมส (Butler Ames) นักธุรกิจชาวอเมริกันได้มาเห็นวิลลาหลังนี้ เขาขอซื้อวิลลาต่อจากตระกูลวิสกงซีแต่ถูกปฏิเสธหลายครั้ง จนกระทั่งในปี 1919 เขาก็สามารถซื้อวิลลาหลังนี้ได้สำเร็จ เขาบูรณะวิลลาเป็นการใหญ่ 
ต่อมาในปี 1974 ทายาทตระกูลอเมสได้ขายวิลลาแก่เคานต์กุยโด มอนซีโน (Guido Monzino) นักธุรกิจและนักสำรวจชาวอิตาลี เคานต์มอนซีโนได้ทำการรีโนทเวทภายในทั้งหมดโดยที่ไม่ยุ่งเกี่ยวกับสถาปัตยกรรมภายนอกเลย ภายในถูกตกแต่งด้วยเฟอร์นิเจอร์ของอังกฤษและฝรั่งเศสจากศตวรรษที่ 18 และ 19 ต่อมาเมื่อเคานต์มอนซีโนถึงแก่อสัญกรรมในปี 1988 วิลลาหลังนี้ก็ถูกบริจาคให้แก่องค์การอนุรักษ์แห่งชาติอิตาลี (Fondo per l'Ambiente Italiano) ในปี 2015 มีผู้มาเยี่ยมชมวิลลานี้กว่า 90,000 คน
ยุทธการที่เฮลิโกแลนด์ไบต์ (ค.ศ. 1939)

ยุทธการที่เฮลิโกแลนด์ไบต์ (Battle of the Heligoland Bight) เป็นชื่อครั้งแรกของการสู้รบทางอากาศของสงครามโลกครั้งที่สอง ซึ่งเริ่มต้นของการทัพทางอากาศที่ขนาดใหญ่ที่สุดของสงคราม การป้องกันแผ่นดินไรช์ (Defence of the Reich) เมื่อวันที่ 3 กันยายน ค.ศ. 1939 สหราชอาณาจักรได้ประกาศสงครามต่อนาซีเยอรมนี ภายหลังจากเยอรมันได้เข้ารุกรานโปแลนด์ ซึ่งถือว่าเป็นจุดเริ่มต้นของสงครามทวีปยุโรป อังกฤษไม่ได้ให้ความช่วยเหลือโปแลนด์โดยทางบกหรือทางทะเล แต่ในช่วงหลายสัปดาห์ต่อมา กองบัญชาการเครื่องบินทิ้งระเบิดของกองทัพอากาศหลวงแห่งอังกฤษได้ทำบินหลายภารกิจเป้าหมายเยอรมัน จำนวนของการตีโฉบฉวยทางอากาศเหล่านี้ได้ถูกนำมาใช้กับเรือรบของครีกซมารีเนอ(กองทัพเรือเยอรมัน)ในท่าเรือเยอรมันเพื่อป้องกันไม่ให้ใช้ในยุทธการแห่งแอตแลนติก ด้วยเส้นแนวรบแบบคงที่ระหว่างเดือนกันยายน ค.ศ. 1939 และพฤษภาคม ค.ศ. 1940 ช่วงสมัยนั้นเรียกว่า "สงครามลวง" ซึ่งมีการสู้รบบนบกหรือในทางอากาศเล็กน้อย อย่างไรก็ตามในทางทะเล กองกำลังเรืออู (เรือดำน้ำ) ของเยอรมันได้รับความเสียหายอย่างมากจากการเดินเรือของฝ่ายสัมพันธมิตร กระทรวงการบินได้ตัดสินใจที่จะเริ่มต้นการโจมตีต่อเรือบนผิวน้ำของเยอรมันเพื่อป้องกันไม่ให้พวกเขาสนับสนุนเรืออูในแอตแลนติกเหนือ เมื่อวันที่ 18 ธันวาคม ค.ศ. 1939 กองกำลังของฝูงบินเครื่องบินทิ้งระเบิดสามลำได้ถูกส่งไปโจมตีกองเรือของเยอรมันในเฮลิโกแลนด์ไบต์และสร้างความเสียหายให้ได้มากที่สุดเท่าที่เป็นไปได้ เดิมทีเครื่องบินวิคเกอร์ เวลลิงตัน 24 ลำได้บินขึ้น แต่สองลำได้บินหันหลังกลับเนื่องจากมีปัญหาทางเครื่องยนต์ก่อนที่จะถึงน่านฟ้าเยอรมัน การตอบสนองของเยอรมันช้า ในที่สุดพวกเขาก็แบ่งแยกกองกำลังที่แข็งแกร่งเพื่อสกัดกั้น เครื่องบินรบเพียง 120 ลำ ฝ่ายเยอรมันมี 80-100 ลำ และฝ่ายอังกฤษมี 22 ลำได้เข้ามีส่วนร่วม แต่เครื่องบินขับไล่ของฝ่ายเยอรมันเพียง 44 ลำได้ปะทะกับเครื่องบินทิ้งระเบิดของฝ่ายอังกฤษ
ฝ่ายเยอรมันได้สร้างความเสียหายมากขึ้นต่อกองทัพอากาศหลวงกว่าที่ลุฟท์วัฟเฟอจะรับได้ แต่อิทธิพลของยุทธศาสตร์ในอนาคตของทั้งสองฝ่ายมีความสำคัญยิ่ง การสู้รบได้บังคับให้กองทัพอากาศหลวงต้องละทิ้งภารกิจช่วงกลางวันในการสนับสนุนการทิ้งระเบิดช่วงกลางคืนซึ่งจะทำให้มีผู้เสียชีวิตจำนานสูงมาก ในการสร้างสงครามขึ้น กองทัพอากาศหลวงได้เลือกใช้มนตราว่า"เครื่องบินทิ้งระเบิดจะผ่านพ้นไปได้" แต่ในช่วงกลางวัน ยุทธการที่เฮลิโกแลนด์ไบต์ได้แสดงให้เห็นว่าไม่ใช่กรณีและบังคับให้มีการประเมินของปฏิบัติการทิ้งระเบิดในอนาคต ด้วยความล้มเหลวของการจู่โจมได้นำให้ลุฟท์วัฟเฟอเกิดความเชื่อว่าฐานทัพในเยอรมนีที่ถูกต้องนั้นไม่สามารถทำลายได้จากการโจมตีของข้าศึก ความเชื่อนี้ได้รับการสนับสนุนด้วยความสำเร็จของเวร์มัคท์ในปี ค.ศ. 1939-1941 ซึ่งหมายความว่า กองกำลังทางอากาศฝ่ายตรงข้ามได้อยู่ห่างไกลเกินไปสำหรับการโจมตีด้วยการทิ้งระเบิดอย่างมีประสิทธิภาพในดินแดนปิตุภูมิเยอรมัน การละเลยของพวกเขาต่อการโจมตีในช่วงกลางวันของฝูงเครื่องบินรบฝ่ายข้าศึกนั้นได้มีผลกระทบทางยุทธศาสตร์อย่างรุนแรงในปีถัดมา โดยช่วงเวลานั้น กองบัญชาการใหญ่กองทัพอากาศเยอรมัน (OKL) ได้เริ่มจัดการการป้องกันทางอากาศเพื่อต่อสู้กับการทัพทิ้งระเบิดทางยุทธศาสตร์ของกองทัพอากาศทหารบกสหรัฐ (USAAF)
เออแฌน เจ้าชายที่ 11 แห่งลีญ

เออแฌน เจ้าชายที่ 11 แห่งลีญ 
พระประวัติ.
เออแฌน เจ้าชายที่ 11 แห่งลีญ ประสูติเมื่อวันที่ 10 สิงหาคม พ.ศ. 2436 เป็นพระโอรสพระองค์โตใน เออเนส เจ้าชายที่ 10 แห่งลีญ และ ไดแอน เดอ คลอส พาร์เนส ทั้งนี้พระองค์ทรงมีพระอิสริยยศ อีก 2 พระอิสริยยศ คือ เจ้าชายแห่งอิปินอยและเจ้าชายแห่งแอมเบล และทรงเป็นอัศวินในเครื่องราชอิสริยสภรณ์ขนแกะทองคำ
ทรงศึกษา.
หลังกจาที่ทรงเรียนจบหลักปรัชยาและกฎหมาย ในปี พ.ศ. 2463 พระองค์ถูกส่งไปประจำการ ณ บูคาเรสต์ ปารีส มาดริด และ ลอนดอน และท้ายที่สุดก่อนจะย้ายไป วอชิงตัน ดี.ซี.
เสกสมรส.
เออแฌน เสกสมรสกับ ฟิลิฟินส์ เดอ โนอายส์ ธิดาคนสุดท้องใน ฟร็องซัว โจเซฟ เออแฌน นโปเลียน เดอ โนอายส์ เมื่อวันที่ 28 กุมภาพันธ์ พ.ศ. 2460 มีพระบุตรร่วมกันดังนี้
เจ้าชายพระประมุขแห่งลีญ.
หลังจากที่พระบิดาของพระองค์สิ้นพระชนม์ เออแฌน ได้สืบพระอิสริยยศเป็น 'เจ้าชายที่ 11 แห่งลีญ โดยเมื่อปี พ.ศ. 2483 การทหารของเยอรมนี (แก้ความกำกวม) ได้บุกรุกเบลเยียม พระองค์ได้ทรงร่วมรบในครั้งนี้โดยทรงเป็นผู้คุมทหารแถมหน้า และเมื่อพระองค์ปลดประจำการแล้วนั้น รัฐบาลเบลเยียมได้เห็นถึงพระภาระที่ทรงทำแก่งเบลเยียมนั้นมีมากมาย รัฐบาลเบลเยียมจึงทูลเชิญพระองค์และครอบครัว ไปประทับ ณ ปราสาทแชทอล เดอ บีลอย ซึ่งในอาณาเขตของปราสาทนั้นเป็นที่หลบพักพิงของเด็กชาวยิวที่หนีจากสงครามในครั้งนั้น โดยพระองค์และพระชายาได้รับการถวายพระเกียรติยศจาก พระราชวงศ์เบลเยียม รัฐบาลเบลเยียม ประชาชนเบลเยียม โดยการให้ทรงดำรงตำแหน่ง ทูตประจำประเทศอินเดีย และประเทศสเปน
โบดวง เจ้าชายที่ 12 แห่งลีญ

โบดวง เจ้าชายที่ 12 แห่งลีญ 
พระประวัติ.
โบดว เจ้าชายที่ 12 แห่งลีญ ประสุติเมื่อวันที่ 27 พฤศจิกายน พ.ศ. 2461 ณ ปารีส เป็นพระโอรสพระองค์ใหญ่ใน เออแฌน เจ้าชายที่ 11 แห่งลีญ กับ ฟิลิฟินส์ เดอ โนอายส์ พระองค์กลายเป็น เจ้าชายที่ 12 แห่งลีญ ตั้งแต่วันที่ 26 มิถุนายน พ.ศ. 2503 - 3 มีนาคม พ.ศ. 2528 หลังการสิ้นพระชนม์ของพระบิดา พระองค์ทรงเสกสมรสกับ เคาน์เตสโมนิก เดอ บุยซิส สตรีชั้นสูงแห่งฝรั่งเศส แต่ไม่มีพระบุตรร่วมกัน และเมื่อวันที่ 3 มีนาคม พ.ศ. 2528 โบดวง เจ้าชายที่ 12 แห่งลีญก็สิ้นพระขนม์ลงด้วยพระชันษา 66 ปี ทำให้ตำแหน่งเจ้าชานพระประมุขแห่งลีญตกไปเป็นของพระอนุชาคือ อ็องตวน เจ้าชายที่ 13 แห่งลีญ
พระนาม โบดวง ของพระองค์นั้นได้รับการไปตั้งเป็นพระปรมาภิไธยของ สมเด็จพระราชาธิบดีโบดวงแห่งเบลเยียม
ขนอ่อน (ทารกแรกเกิด)

ขนอ่อน  คือขนขนาดเล็ก อ่อนนุ่ม มักมีสีจาง ซึ่งพบบนร่างกายของทารก เป็นขนชนิดแรกที่จะถูกผลิตจากรากขนของทารกในครรภ์ ส่วนใหญ่จะเริ่มมีขึ้นเมื่อตั้งครรภ์ได้ 16 สัปดาห์ และเยอะที่สุดที่ประมาณ 20 สัปดาห์ ส่วนใหญ่จะหลุดร่วงไปที่อายุครรภ์ประมาณ 7-8 เดือน แต่บางครั้งก็พบได้ในทารกแรกเกิด โดยเฉพาะทารกที่เกิดก่อนกำหนด ซึ่งจะหลุดร่วงไปภายใน 2-3 สัปดาห์หลังเกิด
อ็องตวน เจ้าชายที่ 13 แห่งลีญ

อ็องตวน เจ้าชายที่ 13 แห่งลีญ 
พระประวัติ.
อ็องตวน เจ้าชายที่ 13 แห่งลีญ ประสูติเมื่อวันที่ 3 สิงหาคม พ.ศ. 2468 ณ เบลเยียม เป็นพระโอรสพระองค์เล็กใน เออแฌน เจ้าชายที่ 11 แห่งลีญ กับ ฟิลิฟินส์ เดอ โนอายส์ พระองค์ทรงดำรงพระอิสริยยศรองดังนี้
ในช่วงสงครามโลกครั้งที่สอง พระองค์เป็นทหารในกองทัพอังกฤษ โดยทรงเป็นนักเรียนรุ่นที่ 34 ก่อนจะทรงศึกษาต่อ ณ โรงเรียนการบินเมดิซีน แฮต ใน แคนาดา และกลับไปอังกฤษเพื่อทรงงานราชการทหารในกองทัพ ทั้งนี้พระองค์ทรงเป็นคนที่ 1,294 ที่ได้รับการแต่งตั้งเป็นอัศวินขนแกะทองคำแห่งออสเตรียในฐานันดร แกรนดี
เสกสมรส.
พระองค์ทรงเสกสมรสกับ เจ้าหญิงอาลิกซ์แห่งลักเซมเบิร์ก พระธิดาใน แกรนด์ดัชเชสชาร์ล็อตแห่งลักเซมเบิร์ก กับ เจ้าชายเฟลิกซ์แห่งบูร์บง-ปาร์มา เมื่อวันที่ 17 สิงหาคม พ.ศ. 2493 โดยมีพระบุตรดังนี้
อนันต์ อาศัยไพรพนา

อนันต์ อาศัยไพรพนา (เกิด 3 พฤษภาคม พ.ศ. 2542) ชื่อเล่น นัน เป็นนักร้องแนวลูกทุ่งชาวไทยเชื้อสายกะเหรี่ยง มีชื่อเสียงจากการประกวดร้องเพลงในรายการ "ไมค์ทองคำ" ฤดูกาลที่ 6
ประวัติ.
อนันต์เป็นชาวไทยเชื้อสายกะเหรี่ยงสะกอหรือกะเหรี่ยงขาว มีภูมิลำเนาที่บ้านแม่ตอคี อำเภอท่าสองยาง จังหวัดตาก เข้าศึกษาที่โรงเรียนบ้านแม่อมกิและโรงเรียนบ้านแม่อุสุวิทยา โรงเรียนทั้งสองตั้งอยู่อำเภอท่าสองยาง ปัจจุบันกำลังศึกษาระดับปริญญาตรี คณะบริหารธุรกิจ สาขาการตลาด วิทยาลัยนอร์ทเทิร์น จังหวัดตาก
เขามีความสามารถด้านการร้องเพลง โดยได้รับการสนับสนุนจากครูที่โรงเรียน ทั้งการขับร้องและออกเสียงภาษาไทยให้ชัดเจนและคล่องขึ้น ต่อมาเมื่อมีการประกวดร้องเพลงในรายการ "ไมค์ทองคำ" ฤดูกาลที่ 6 ครูจึงติดต่อไปยังรายการเพราะอยากให้นักเรียนได้แสดงความสามารถ อนันต์เข้ารอบสี่คนสุดท้าย ระหว่างแข่งขันเขาโดนดูแคลนว่า "ไม่ได้เป็นคนไทย" หรือ "พูดไม่ชัด" แต่จากการแข่งขันในรอบชิงชนะเลิศ อนันต์ได้คะแนนโหวตสูงสุดจากทั่วประเทศ รับตำแหน่งผู้ชนะเลิศการประกวดในฤดูกาลที่ 6 พร้อมเงินรางวัล และเข้าเป็นศิลปินในสังกัดยุ้งข้าวเรคคอร์ด
15 มิถุนายน พ.ศ. 2562 อนันต์อุปสมบทที่วัดดอนแก้ว อำเภอแม่สอด จังหวัดตาก มีฉายาว่า "อานันโท" แปลว่า "ผู้มีความสำราญไม่มีที่สิ้นสุด"
เขตบริหารคอร์ดิลเยรา

เขตบริหารคอร์ดิลเยรา (อีโลกาโน: Rehion/Deppaar Administratibo ti Kordiliera) หรือชื่อย่อ CAR เป็นเขตบริหารเขตหนึ่งของประเทศฟิลิปปินส์ ตั้งอยู่บนเกาะลูซอน เป็นเพียงเขตเดียวของประเทศที่ไม่มีทางออกสู่ทะเล ล้อมรอบด้วยเขตอีโลโคสทางทิศตะวันตกและตะวันตกเฉียงใต้ และเขตลัมบักนางคากายันทางทิศเหนือ ตะวันออก และตะวันออกเฉียงใต้ อ้างอิงจากสำมะโนประชากร ค.ศ. 2015 เขตนี้เป็นเขตที่มีประชากรและความหนาแน่นน้อยที่สุดของประเทศ เขตนี้ประกอบด้วย 6 จังหวัด ศูนย์กลางคือเมืองบาเกียว
เขตก่อตั้งเมื่อวันที่ 15 กรกฎาคม ค.ศ. 1987 ครอบคลุมพื้นที่ส่วนใหญ่ของภูเขาคอร์ดิลเยราเซนทรัล และเป็นบ้านของชาวอีโกรอต
ภูมิศาสตร์.
เขตบริหารคอร์ดิลเยรา เป็นเพียงเขตเดียวของประเทศฟิลิปปินส์ที่ไม่มีทางออกสู่ทะเล ล้อมรอบด้วยเขตอีโลโคสทางทิศตะวันตกและตะวันตกเฉียงใต้ และเขตลัมบักนางคากายันทางทิศเหนือ ตะวันออก และตะวันออกเฉียงใต้
พื้นที่ส่วนใหญ่เป็นภูเขาคอร์ดิลเยราเซนทรัล โดยมียอดเขาปูลักเป็นยอดเขาที่สูงที่สุดของเกาะ เป็นที่ตั้งของสามเหลี่ยมทองคำ ระหว่างจังหวัดเบงเก็ต‎, อีฟูเกา และนูเอวาวิซคายา
ภายในเขตมีแม่น้ำลำธารหลายสาย แม่น้ำที่กว้างที่สุดคือแม่น้ำชิโค ซึ่งเป็นสาขาของแม่น้ำคากายัน ไหลผ่านจังหวัดบูลูบุนดูคินและคาลิงกา แม่น้ำอื่น ๆ ได้แก่ แม่น้ำอักโน, แม่น้ำแอมบูรายัน, แม่น้ำบูเอ็ดในจังหวัดเบงเก็ต‎, แม่น้ำอาบูล็อกในจังหวัดคาลิงกา, แม่น้ำอาบราในจังหวัดอาบรา, แม่น้ำอาฮินในจังหวัดอีฟูเกา, แม่น้ำอาปาเยาในจังหวัดอาปาเยา และแม่น้ำซิฟฟูในจังหวัดอีฟูเกาและบูลูบุนดูคิน
การแบ่งเขตการปกครอง.
แบ่งออกเป็น 6 จังหวัดและ 2 นคร ได้แก่ บาเกียว และตาบุก นอกจากนี้ยังมีบารังไกย์ 1,176 แห่ง
ซูซูกาเกะนันชาระ

ซุซุกาเกะโนะคิโนะมิชิเดะ "คิมิโนะโฮโฮเอมิโอะยูเมะนิมิรุ" โทอิตเตชิมัตตาระโบคุตาจิโนะคังเควะโดคาวัตเตชิมาอุโนะคะ โบคุนารินินันนิจิคะคันงาเอตะอูเอะเดะโนะยายะคิฮาซูกะชิอิเคสึรนโนะโยนะโมโนะ (; โรมาจิ: "Suzukake no Ki no Michi de "Kimi no Hohoemi o Yume ni Miru" to Itte Shimattara Bokutachi no Kankei wa Dō Kawatte Shimau no ka, Bokunari ni Nannichi ka Kangaeta Ue de no Yaya Kihazukashii Ketsuron no Yō na Mono" #เปลี่ยนทาง ) นิยมย่อว่า ซุซุกาเกะนันชาระ (; โรมาจิ: "Suzukake Nanchyara") เป็นซิงเกิลลำดับที่ 34 ของกลุ่มไอดอลญี่ปุ่นเอเคบีโฟร์ตีเอต ติดอันดับที่ 4 บนชาร์ตออริคอนประจำปีด้วยยอดขายจำนวน 1,086,491 ชุด
เบื้องหลัง.
เมื่อวันที่ 18 กันยายน 2556 สมาชิก 16 คนได้ถูกคัดเลือกให้เป็นเซ็มบัตสึของเพลงนี้จากงานจังเก็น (เป่ายิงฉุบ) ที่นิปปงบุโดกัง โดยมีสมาชิกวง AKB48 และวงน้องสาวในญี่ปุ่นทั้งหมดเข้าร่วมด้วย หลังจากได้คัดเลือกเซ็มบัตสึจำนวน 16 คนแล้ว ทางวง AKB48 ได้จัดทัวร์นาเม้นต์ต่อไปและคัดหาผู้ชนะจากงานเป่ายิงฉุบเพียงหนึ่งเดียว ใครที่ได้ตำแหน่งชนะสูงกว่าจะได้รับเลือกให้แสดงที่ตำแหน่งดีกว่าและมีเวลาออกอากาศในมิวสิกวีดีโอมากกว่า ผู้ชนะเลิศจะได้รับตำแหน่ง "เซ็นเตอร์" ซึ่งได้แก่ มะสึอิ จุรินะ สมาชิกของ SKE48
รายการ.
เพลงจากซีดีหมายเลขที่ 1-2 และ 4-5 กับเพลงจากดีวีดีหมายเลขที่ 1-3 จะปรากฏอยู่ในทุกฉบับ
สมาชิก.
หมายเหตุ: สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ เลขในวงเล็บหมายถึงอันดับจากงานจังเก็น
ฉบับเจเคทีโฟร์ตีเอต.
"เคอซิมปูลัน ยัง เซอดิกิต เมิมบูอัตกู มาลู เซอเตอละฮ์ เบอเบอราปา ฮารี เบอร์ปีกีร์ อากัน เบอรูบะฮ์ เซอเปอร์ตี อาปากะฮ์ ฮูบูงัน กีตา จีกา ดี จาละฮ์ เปอนูฮ์ โปฮอน รินดัง กูกาตาคัน "อินดันยา เซินยูม มานิสมู ดาลัม มิมปีกู"  เป็นซิงเกิลลำดับที่ 17 ของ[[เจเคทีโฟร์ตีเอต]] ออกจำหน่ายวันที่ 7 มิถุนายน พ.ศ. 2560
อัสโซชาซีโอเนกัลโชกีเอโวเวโรนา

อัสโซชาซีโอเนกัลโชกีเอโวเวโรนา (หรือรู้จักกันในชื่อ กีเอโวเวโรนา หรือ กีเอโว) เป็นสโมสรฟุตบอลอาชีพอิตาลี ตั้งอยู่ที่กีเอโว ชานเมืองเวโรนา แคว้นเวเนโต โดยมีบริษัทเบเกอรีปาลัวนีเป็นเจ้าของสโมสร สนามเหย้าคือสตาดีโอ มาร์กันโตนีโอ เบนเตโกดี ความจุ 38,402 ที่นั่ง สโมสรคู่ปรับร่วมเมืองคือเฮลแลสเวโรนา
 "ณ วันที่ 31 มกราคม ค.ศ. 2018 "
ผู้เล่นชุดปัจจุบัน.
<templatestyles src="Template:Football squad player/styles.css" />
สนามแข่งขัน.
สนามแข่งขันของกีเอโวคือสตาดีโอ มาร์กันโตนีโอ เบนเตโกดี ซึ่งยังเป็นสนามเหย้าของเฮลแลสเวโรนาอีกด้วย สนามนี้เป็นหนึ่งในสนามแข่งขันที่งดงามที่สุดของอิตาลีเมื่อปี ค.ศ. 1963 และได้มีการปรับปรุงเพื่อรองรับการแข่งขันฟุตบอลโลก 1990
สโมสรฟุตบอลโกรโตเน

สโมสรฟุตบอลโกรโตเน เป็นสโมสรฟุตบอลอาชีพอิตาลี ตั้งอยู่ที่เมืองโกรโตเน แคว้นคาลาเบรีย ก่อตั้งในปี ค.ศ. 1910 ลงเล่นที่สนามสตาดีโอ เอซีโอ สกิดา ซึ่งมีความจุ 16,547 ที่นั่ง ปัจจุบันลงเล่นในเซเรียอา หลังจากเลื่อนชั้นมาจากเซเรียบี ฤดูกาล 2015–16
สีประจำสโมสรคือสีน้ำเงินเข้มและสีแดง
 "ณ วันที่ 31 มกราคม ค.ศ. 2018"
ผู้เล่นชุดปัจจุบัน.
<templatestyles src="Template:Football squad player/styles.css" />